PH Menang Mudah Jika MCA Bertanding Di Alor Setar – UMNO

0

SABTU, Alor Setar
– UMNO menjangkakan Pakatan Harapan (PH) bakal menang dengan mudah di Parlimen Alor Setar sekiranya Barisan Nasional (BN) mempertaruhkan calon daripada MCA di kerusi terbabit.

Ketua UMNO bahagian Alor Setar, Datuk Mohd. Yusof Ismail berkata, keadaan itu dijangka berlaku disebabkan beberapa faktor termasuk MCA dilihat berdepan kesukaran untuk mendapatkan undi daripada orang Melayu.

Justeru, katanya, UMNO Bahagian Alor Setar akan terus mendesak agar kerusi tersebut diserahkan kepada UMNO yang dilihat memiliki peluang lebih cerah menawan Parlimen berkenaan.

Artikel berkaitan

Elak beli pemimpin, undang-undang lompat parti di Sabah perlu disegerakan

Tanah runtuh : 76 kakitangan SPRM diarah keluar

Peratus Keluar Mengundi Menggalakkan

Musibah banjir: Jakim anjur solat hajat, doa selamat

Uji kemampuan teknologi siber negara antara cubaan kumpulan penggodam -ATM

Tambah Yusof, beliau yakin
calon UMNO sangat sesuai diletakkan di kerusi Parlimen Alor Setar berikutan parti itu berjaya mendampingi kira-kira 44,000 keluarga sejak empat tahun lalu terutama ketika tempoh pandemik COVID-19.

Mohd Yusof berkata, MCA sepatutnya berlapang dada menyatakan hak parti itu di Parlimen Alor Setar kerana kemenangan calon sepatutnya menjadi keutamaan kepada BN pada PRU15.

Katanya, jika wakil MCA dipilih bertanding di kerusi terbabit, pihaknya bercadang menyerahkan jawatan Pengarah Pilihan Raya Parlimen Alor Setar kepada wakil MCA bagi mengelak dakwaan UMNO melakukan sabotaj ketika tempoh kempen.

Dalam pada itu, beliau tidak kisah walau siapa pun yang menjadi calon parti itu di Parlimen berkenaan kerana tumpuan utama mereka adalah untuk memenangkan kerusi tersebut untuk BN.

Parlimen Alor Setar dianggap sebagai kerusi tradisi MCA kerana dikuasai parti itu sejak PRU pada 1955, sehinggalah ia dirampas PKR pada PRU13.

Pada PRU14, PKR mempertahankan kerusi itu dalam saingan tiga penjuru bersama PAS dan BN.


PH Tidak Bubar Dun Di Selangor, Pulau Pinang Dan Negeri Sembilan

0

PETALING JAYA, Sabtu
 – Pakatan Harapan (PH) menetapkan pendirian mereka untuk tidak membubarkan Dewan Undangan Negeri (DUN) di ketiga-tiga negeri di bawah pentadbiran gabungan tersebut.

Pengerusinya, Datuk Seri Anwar Ibrahim berkata, pihaknya membuat keputusan itu bagi memastikan persiapan dibuat bagi menangani banjir di ketiga-tiga  negeri terbabit.

Artikel berkaitan

Terence Gomez Letak Jawatan Ahli Panel SPRM

Hadi tergamak guna dalil agama salah demi kepentingan PAS

Cagaran caruman KWSP bukan penyelesaian – MTUC

Pemegang taruh agama patut malu kerana perundangan Islam dicabar di negara sendiri

Kerajaan tidak boleh iktiraf UEC yang tidak mengikut silibus KPM

Beliau berkata demikian selepas
 Mesyuarat Majlis Presiden PH di ibu pejabat PKR hari ini yang turut hadir Setiausaha Agung DAP, Anthony Loke dan Presiden Amanah, Mohamad Sabu.

Katanya, keputusan itu dibuat selepas perbincangan diadakan bersama DAP dan Amanah serta wakil rakyat di beberapa negeri terbabit.

Tegasnya, PH menolak kerakusan pemimpin politik yang mahu kuasa tanpa memikirkan keselamatan rakyat pada musim tengkujuh ini.

Justeru, beliau menyeru jentera kerajaan yang sah untuk memberi tumpuan kepada persiapan menangani banjir dan bukannya pilihan raya.


Ahmad Zahid Nafi Jadi Calon PM Jika BN Menang

0

BAGAN DATUK, Ahad
 – Dakwaan pemimpin pembangkang bahawa
 Datuk Seri Dr Ahmad Zahid Hamidi diangkat sebagai perdana menteri jika Barisan Nasional (BN) memenangi Pilihan Raya Umum ke-15 (PRU15) disangkal Presiden UMNO itu sendiri.

Ahmad Zahid berkata, UMNO tidak berganjak dengan keputusan mencalonkan Datuk Seri Ismail Sabri Yaakob sebagai calon perdana menteri jika BN memenangi PRU-15.

“UMNO telah mencalonkan Datuk Seri Ismail Sabri Yaakob sebagai calon Perdana Menteri dan itu tidak boleh dipertikaikan lagi.
Namun kuasa melantik perdana menteri adalah kuasa mutlak kepada Yang di-Pertuan Agong mengikut perkara 40 (1) (b) Perlembagaan Persekutuan.” – Datuk Seri Dr Ahmad Zahid Hamidi / Presiden UMNO

Datuk Seri Dr Ahmad Zahid Hamidi menafikan dakwaan beliau sebagai calon Perdana Menteri.

Tambahnya, jika ada parti pembangkang yang menamakan orang lain daripada Ismail Sabri, beliau menganggap itu adalah usaha untuk mereka memecahkan UMNO dan BN.

Beliau berkata demikian pada sidang media selepas merasmikan Mesyuarat Perwakilan UMNO Bahagian Bagan Datuk di Dewan Perdana Kompleks UMNO Bagan Datuk di sini pada Ahad.

Artikel berkaitan

Pengampunan Najib: Khalid mohon maaf, beza pandangan dengan UMNO

Ramasamy pertikai keahlian MPPK, tunjuk perangai sebenar DAP

Tiada kompromi kepada polis terbabit pertubuhan haram – KPN

2 ditahan seludup 1,382 bungkus sosej sejuk beku dari negara jiran

PAS Masih Harapkan Kerjasama UMNO Dalam MN

Pada 14 April lalu, Majlis Kerja Tertinggi (MKT) UMNO sebulat suara mencadangkan Ismail Sabri menjadi calon perdana menteri pada PRU15.

Beberapa UMNO bahagian yang mengadakan mesyuarat perwakilan pada Sabtu dan Ahad turut mengemukakan usul agar Ismail Sabri dicalonkan sebagai perdana menteri jika BN menang pada PRU15.


Gerakan Tanah Air Alternatif Rakyat Muak Politik Korup

0

TEMERLOH, Ahad –
 Gerakan Tanah Air (GTA) dianggap bukan gerakan parti semata-mata sebaliknya parti gerakan rakyat.

Pengerusi GTA Negeri Pahang, Aminuddin Yahaya berkata, GTA membawa konsep baharu dipelopori oleh gerakan parti politik dan pertubuhan bukan kerajaan (NGO) yang diterajui Gagasan Bangsa sebuah parti politik kemahuan rakyat.

Aminuddin berkata, rakyat mempunyai alternatif selepas muak akan senario dan tindakan pemimpin politik yang tiada kredibiliti.

“…Dan hari ini GTA memberikan alternatif kepada rakyat kita akan angkat suara rakyat, saya dah berjuang dalam NGO lama, apa saya tak buat lagi? Sudah pergi istana, agensi kerajaan , tapi apa saya suarakan tanyakan Sabrina dan Khaidir, ini bukan semakin baik tetapi semakin rosak dan dirosakkan” – Aminuddin Yahaya/ Pengerusi Gerakan Tanah Air Negeri Pahang

Aminuddin Yahaya berucap ketika Himpunan Gerakan Tanah Air (GTA) Negeri Pahang di Temerloh Pahang, semalam.

Tambahnya, pembelajaran agama di Institusi Pengajian Tinggi (IPT) ditukar kepada peradaban dan etika membawa kerosakkan pemikiran liberal dan akidah yang dipegang sebelum ini.

Artikel berkaitan

Tambah Baik Sistem Tidak Lestari & Tidak Mesra Pengguna – Pakar

306 Sampel Kes Positif Mungkin Varian Omicron

1.75 juta kenderaan dijangka memasuki ibu negara malam ini

Tiada kerusi bertanding, MCA dan MIC wajar keluar BN

Khidmat imam luar negara tidak dibenarkan ketika tarawih di Selangor

“Agama kita makin ditekan hari ini pembelajaran agama di IPT telah ditukar kepada peradaban dan etika dah tak ada dah jadi jangan heranlah pelajar IPT nanti ada pemikiran liberal yang tidak lagi berpegang pada akidah yang kita pegang sebelum ini , kerana ditanam dengan idea-idea lain.” – Aminuddin Yahaya/ Pengerusi Gerakan Tanah Air Negeri Pahang

Aminuddin berkata, bangsa Melayu akan menjadi pengemis kepada bangsa lain disebabkan jurang ekonomi antara melayu dan bangsa lain semakin tinggi.


i-Guru Nasihat Penjawat Awam Guna Saluran Betul Suarakan Pendapat

0

BANGI, Ahad
 – Seorang guru yang dikenali sebagai Cikgu Fadli atau nama sebenar Mohd Fadli Salleh berhadapan tindakan dibuang kerja atau diturunkan pangkat oleh Kementerian Pendidikan Malaysia (KPM) kerana sering menegur berkaitan isu persekolahan.

Antara tegurannya ialah isu beg berat, silibus tinggi dan padat, bilangan murid yang ramai dalam kelas, subjek yang banyak, masa belajar untuk subjek teras singkat dan adanya ‘Little Napoleon’ dalam sistem pendidikan.

Semalam, Cikgu Fadli memuat naik di Facebooknya surat yang ditandatangani  Pengerusi Lembaga Tatatertib Perkhidmatan Pendidikan Kumpulan Sokongan  (No.1) Kementerian Pendidikan, Datuk Yusran Shah Mohd. Yusof.

Hantaran Cikgu Fadli

Surat yang dimuat naik Cikgu Fadli di Facebooknya

Surat berkenaan menyatakan
‘tindakan tatatertib dengan tujuan buang kerja atau turun pangkat’ yang melibatkan tiga pertuduhan terhadap Cikgu Fadli selepas guru berkenaan lantang menegur silibus sistem pendidikan di laman Facebooknya.

Artikel berkaitan

Bantuan Khas Kewangan Aidilfitri RM500 dibayar 25 April

KJ keterlaluan, Hishammuddin membelakang parti

Ucapan berbaur perkauman, Lim Guan Eng disiasat bawah Akta Hasutan

Kristian mahu memperdaya umat Islam, damba kalimah Allah

Wanita Rusia ceroboh Menara Merdeka 118 kongsi pengalaman di Twitter

Susulan itu, Menteri Pendidikan, Datuk Dr Radzi Md Jidin menyatakan hasrat untuk berjumpa sendiri dengan Cikgu Fadli berhubung tindakan tatatertib yang dihadapinya.

Mengulas lanjut,  Presiden Ikatan Guru-Guru Muslim Malaysia (i-Guru), Ustaz Azizee Hassan menasihatkan agar penjawat awam menggunakan saluran yang betul bagi menyuarakan pandangan khususnya guru bagi mengelakkan salah faham di antara institusi dan majikan.

“Saya melihat dalam isu ini, mana-mana penjawat awam terikat dengan etika penjawat awam, dan beliau perlu menjaga intergriti dan kredibiliti sebagai penjawat awam. Sekiranya mana-mana guru atau institusi tidak berpuas hati ataupun ingin menyampaikan pelbagai cadangan dan kritkan eloklah gunakan saluran yang betul bagi mengelakkan salah faham kepada institusi ataupun kepada majikan yang dia bekerja dibawahnya.”

“Guru tersebut sekiranya beliau merasakan beliau di pihak yang benar bawalah ke pihak mahkanah sama ada beliau itu benar ataupun tidak dan tindakan beliau itu sebenarnya akan memikul risikonya sendiri kerana menyaman pihak pengurusan iaitu pihak KPM.”- Ustaz Azizee Hassan / Presiden i-Guru

Menurut Ustaz Azizee lagi, tindakan KPM yang meminta Cikgu Fadhli untuk tunjuk sebab dan memberi amaran untuk memberhentikan beliau adalah bukan semberono setelah melalui tapisan dan kerja yang ketat melalui kes disiplin oleh mana-mana guru.

“Berkenaan dengan apa yang dibangkitkan oleh cikgu Fadhli berkenaan surat yang ditularkan tentang pihak KPM untuk tunjuk sebab dan juga memberi amaran untuk memberhentikan sebagai seorang guru, proses dikenakan tindakan tatatertib kepada mana-mana guru adalah proses yang rumit dan memerlukan fakta dan data yang jelas dan bila KPM membuat satu tindakan ia bukan semberono setelah melalui tapisan dan kerja yang ketat melalui kes disiplin oleh mana-mana guru.”- Ustaz Azizee Hassan / Presiden i-Guru

Mengulas lanjut, beliau turut menegaskan agar semua guru mematuhi etika penjawat awam dengan menggunakan cara dan platform yang betul untuk menyampaikan pandangan

Penggunaan media sosial perlu dielakkan bagi membina justifikasi negatif kerana perkara tersebut boleh mendedahkan kepada tindakan tatatertib.

Beliau juga mendakwa berkenaan isu berbangkit seperti subjek Matematik dan jadual pembelajaran yang padat telah dilakukan sebaiknya mengikut percaturan KPM.


Perhalusi Cadangan Penjawat Awam, Tambah Baik Sistem Pendidikan

0

BANGI, Ahad –
Meskipun penjawat awam tertakluk kepada peraturan lisan atau bertulis khususnya membabitkan dasar, rancangan atau keputusan kerajaan mengenai sesuatu isu tetapi pandangan yang dilontar atau teguran mereka perlu dinilai terlebih dahulu.

Pensyarah Pusat Kajian Kepelbagaian Pendidikan, Fakulti Pendidikan Universiti Kebangsaan Malaysia (UKM), Dr Anuar Ahmad berkata, cadangan yang baik boleh diperhalusi Kementerian Pendidikan dan menambah baik sistem atau dasar yang dilihat wujud kelompongan demi kualiti pendidikan pelajar.

“Sebagai penjawat awam memang semua penjawat awam tertakluk kepada peraturan yang telah sedia ada berkaitan dengan larangan memberikan kenyataan media itu kita faham dan mengakui wujud perkara itu bagaimanapun peraturan itu harus dilihat secara lebih menyeluruh tentang apa yang disebut oleh penjawat awam tersebut sebelum kita boleh mengambil tindakan kepada beliau.” Dr Anuar Ahmad / Pensyarah Pusat Kajian Kepelbagaian Pendidikan, UKM

Dr Anuar Ahmad / Pensyarah Pusat Kajian Kepelbagaian Pendidikan, UKM

Tambahnya isu yang diutarakan Cikgu Fadli berhubung isu silibus ‘kayangan’ tahun 1 terutamanya berkaitan subjek Matematik, jadual padat dan isu beg sekolah berat adalah perkara lama yang dibangkitkan.

Malah katanya, KPM sendiri dan Menteri Pendidikan, Datuk Dr Radzi Md Jidin sedang berusaha menyelesaikan isu beg sekolah berat dan semakan kurikulum sekolah rendah dan menengah akan dilakukan atas dakwaan mata pelajaran terlalu sukar untuk pelajar.

Artikel berkaitan

Kerajaan perluas bantuan e-dompet mahasiswa

Tidak Perlu Akur Telunjuk Barat, Ikut Budaya Masyarakat Setempat

Ibu kandung, bapa tiri didakwa eskploitasi seks anak perempuan OKU

Muat turun aplikasi Saudi Visa Bio untuk urusan visa haji

Malaysia salur lebih AS$2 juta kepada Turkiye, Syria

“Jadi apa yang disebut oleh cikgu Fadli ini pada saya adalah isu yang telah diketahui oleh semua pihak oleh masyarakat, ibu bapa, guru-guru malah diperakui dan disahkan sendiri oleh pihak KPM jadi mengapa guru ini nak dikenakan tindakan kepada sesuatu yang memang semua orang dah tahu?”-Dr Anuar Ahmad / Pensyarah Pusat Kajian Kepelbagaian Pendidikan, UKM

Sehubungan itu katanya, keputusan untuk mengenakan tindakan tatatertib kepada Cikgu Fadli perlu dinilai semula kerana beliau dianggap tiada niat untuk memburukkan KPM mahupun mengeluarkan kenyataan berbaur politik.

“Tidak perlu mengambil tindakan tatatertib membuang kerja saya rasa itu terlalu keras sedangkan apa yang disampaikan oleh beliau tidaklah bersifat politik atau tujuan menjatuhkan reputasi tidak. Itu adalah pandangan beliau sebagai seorang guru sebagai ayah untuk melihat sistem pendidikan kita menjadi lebih baik penambahbaikan dilakukan dan kalau kita tengok rekod yang diberikan pun dia adalah guru yang baik cemerlang disukai oleh guru, pelajar-pelajar oelh ibu bapa bagi saya tidak adil kalau kita nak lihat kenyataan itu sebagai mengkritik KPM terus kita menganggap dia bersalah dan perlu dijalankan tindakan saya rasa kita kena lebih berlaku adil.” – Dr Anuar Ahmad / Pensyarah Pusat Kajian Kepelbagaian Pendidikan, UKM

Sebelum ini tular surat yang dikeluarkan oleh KPM kepada Cikgu Fadli Mohamed Salleh bertajuk ‘tindakan tatatertib dengan tujuan buang kerja atau turun pangkat’ yang melibatkan tiga pertuduhan terhadap Mohd. Fadli selepas guru berkenaan lantang menegur silibus sistem pendidikan di laman Facebooknya.

Hantaran Facebook Cikgu Fadli

Surat yang diterima Cikgu Fadli dari KPM

Antara teguran yang dikemukakan adalah isu beg berat, silibus tinggi dan padat, bilangan murid yang ramai dalam kelas, subjek yang banyak dan masa belajar untuk subjek teras adalah singkat.

Hantar Cikgu Fadli di Facebooknya mendapat perhatian menteri pendidikan dengan menyatakan hasrat untuk berjumpa bagi mendapatkan maklum balas berhubung silibus matematik daripada guru subjek itu.

Bagaimanapun, Mohd. Fadli mempersoalkan keprihatinan Radzi yang baru timbul sedangkan beliau sudah lama memperjuangkan isu berkaitan sekolah sejak sekian lama.


Pengintip Israel : Hukuman Berat Kepada Tali Barut Israel!

0

BANGI, 19 OKT 2022 –
Heret pengintip Israel ke muka pengadilan dengan hukuman tegas.

Demikian desakan dinyatakan kepada pihak berkuasa supaya hukuman setimpal dan tindakan lebh keras  bagi mengelak  kejadian seumpamanya berulang lagi.

 Pengurus Aman Palestin Cawangan Temerloh, Ustaz Ahmad Nu’man Mazlan  menyifatkan  kesediaan warga tempatan menjadi tali barut Zionis itu satu sikap yang sanggup memperjudikan saudara seIslam sendiri demi mengaut wang semata-mata.

Malah pembabitan rakyat tempatan sebagai tali barut Israel ini  secara tidak langsung memperlihatkan ancaman keselamatan kepada warga Palestin di negara ini dan juga bagi masyarakat Islam Malaysia amnya.

Artikel berkaitan

Dana RM600 bilion: Tengku Zafrul belum dipanggil SPRM

Suhakam setuju hukuman mati mandatori dimansuhkan

48,000 wanita terima manfaat subsidi saringan kanser serviks, payudara

Tanah runtuh : 76 kakitangan SPRM diarah keluar

Felcra laksana Transformasi 3.0, kukuhkan keterjaminan makanan negara

“Ancaman Zionis dan Israel ini kini bukan sahaja dilihat di seluruh dunia, di Palestin tapi juga di negara kita sendiri di mana sewenang-wenangnya mereka mudah merekrut rakyat tempatan dan bertindak melakukan operasi jahat Zionis setelah dibayar .” – Pengurus Aman Palestin Cawangan Temerloh, Ustaz Ahmad Nu’man Mazlan

Katanya lagi, umat Islam di Malaysia pasti tidak mahu  rakyat di negara ini  menjadi tali barut ejen Isr4el dengan menculik dan
menangkap rakyat Palestin yang sepatutnya mereka saudara SeIslam yang sepatutnya dipertahankan.

“Kita tidak mahu rakyat kita menjadi tali barut untuk menangkap dan menculik rakyat Palestin yang sepatutnya saudara seIslam yang perlu dipertahankan. Perkara ini harus disiasat secara menyeluruh oleh pihak berkuasa dan harap pihak berkuasa memperketatkan dan memantau gerak-geri pihak yang mahu mengganggu keselamatan negara, dan ia mendatangkan kerisauan kepada rakyat”. – Pengurus Aman Palestin Cawangan Temerloh, Ustaz Ahmad Nu’man Mazlan

Bagaimana pun Nuqman pasti pihak berkuasa telah berjaya mengesan mereka dan kes ini pun telah di hadapkan ke mahkamah dan diharap hukuman yang berat boleh dijadikan iktibar kepada mana-mana rakyat tempatan untuk tidak menjadi  api dalam sekan kepada saudara Islam di Palestin.

Tindakan Polis Diraja Malaysia juga diharap akan diperketatkan dalam pemanatauan gerak geri rakyat tempatan yang menjadi  ejen asing.

Tambah Nuqman mereka yang terbabit juga perlu didedahkan kepada masyarkat umum kerana  pelaku terbabit menggangu keselamatan negara.

Apapun beliau bersyukur  dengan kejadian ini  masih ada kesedaran isu Palestin dalam kalangan rakyat Malaysia  dan isu sebegini harus terus diperkasa untuk rakyat terus menolak sebarang unsur zionis dalam negara.

Israel semakin berani mencabar kedaulatan negara dengan merekrut rakyat tempatan bersubahat  menculik dan menangkap warga Palestin di negara ini. Tindakan dan hukuman  tegas perlu dikenakan kepada pengintip Israel warga tempatan.-  Pengasas Persatuan Cinta Gaza Malaysia – Nadir Al-Nuri.

Sementara itu Nadir Al-Nuri, Pengasas
Persatuan Cinta Gaza Malaysia
turut menyatakan kekesalan terhadap serangan yang dilakukan oleh suspek warga tempatan ke atas warga Palestin di ibu negara.

Katanya dalam hantaran di
aplikasi telegramnya,
 Mossad semakin berani  mencabar kedaulatan negara dengan menggunakan aset lokal.

Malaysia yang dulunya menjadi tempat selamat bagi masyarakat Palestin kini semakin terancam.

Dan memetik portal
malaysiakini
 kes  melibatkan operasi Israel memburu aset Hamas, kumpulan bersenjata Palestin, di bumi Malaysia telah dibawa ke mahkamah, kata PDRM ketika dihubungi.

Ujarnya lagi tiada maklum balas buat masa ini memandangkan kes telah dituduh di mahkamah.

TV Pertiwi juga yang menghubungi Bahagian Komuniasi Bukit Aman berkata setakat ini suspek kes berkenaan telah dibawa ke mahkamah dan sebarang perkembangan mengenainya akan dimaklumkan.

Pada Selasa akhbar newsstraitstime melaporkan ejen Mossad satu ejen perisikan Israel terdiri daripada rakyat tempatan menjalankan operasi mengesan Hamas yang dilabel Yahudi sebagai pengganas.

Mereka
direkrut dan diupah sebanyak RM120,000 untuk membantu rejim Yahudi memburu rakyat Palestin, t
erutama yang  mempunyai hubungan dengan Hamas dan sayap bersenjatanya, Briged Izz ad-Din al-Qassam.

Infografik NST mengenai kejadian penculikan dua warga Palestin pada 28 September lalu.

Dalam kejadian 28 september lalu,  jam 10 malam  dua pakar pengaturcaraan komputer Palestin memasuki kenderaan berhampiran Jalan Yap Kwan Seng, Kuala Lumpur selepas makan malam di sebuah pusat beli-belah.

NST
 melaporkan  pakar berkenaan ditangkap untuk Israel mendapatkan maklumat dan mengetahui pengalaman lelaki  berkenaan dalam pembangunan aplikasi komputer, kekuatan Hamas membangunkan perisian, informasi mengenai anggota Briged al-Qassam dan kekuatan mereka.

Dan soal siasat pihak berkuasa yang dijalankan selama kira-kira sehari menggerakkan satu serbuan pihak berkuasa Malaysia ke tempat kurungan dan menahan mereka yang didakwa bertanggungjawab menculik mangsa.

Difahamkan ketika polis menyelamatkan lelaki Palestin tersebut, dia mengalami pelbagai kecederaan.

https://www.youtube.com/watch?v=Qe9ZmYVUo28

Ini bukan kali pertama kejadian membabitkan rakyat Palestin.

Pada tahun 2018, jurutera elektrik kelahiran Gaza, Fadi Mohammed al-Batsh ditembak mati oleh dua penunggang motosikal ketika menuju ke masjid untuk menunaikan solat subuh di Kuala Lumpur.

Kejadian itu juga dipercayai dijalankan oleh agensi perisikan Israel.

ENDS


Gerakan Tanah Air Mula Bincang Kerjasama Dengan Perikatan Nasional

0

BANGI, Sabtu –
Gerakan Tanah Air (GTA) sudah memulakan perbincangan bersama Perikatan Nasional (PN) untuk membentuk kerjasama yang mungkin dijalinkan pada Pilihan Raya Umum ke-15 (PRU15).

Gerakan Tanah Air (GTA) mengesahkan perbincangan bersama Perikatan Nasional (PN) sudah dimulakan bagi melihat kemungkinan jalinan kerjasama pada Pilihan Raya Umum Ke-15 (PRU15).

Timbalan Pengerusi GTA, Datuk Seri Mukhriz Mahathir, berkata kedua-dua pihak masih berusaha untuk mencapai persefahaman sebelum perbincangan secara rasmi dapat dilaksanakan.

 “Perbincangan masih di peringkat awal yang mana kita masih perlu menentukan konsep gabungan berkenaan dan setakat ini, respon PN adalah positif.” – Datuk Seri Mukhriz Mahathir / Timbalan Pengerusi Gerakan Tanah Air

Katanya, perbincangan berkenaan baru sahaja menerusi peringkat awal namun respon pihak Perikatan Nasional kelihatan memberangsangkan.

Artikel berkaitan

Belanjawan 2023 negeri Johor dibentang esok

‘Kami diserang oleh parti sendiri’ – KJ

Sultan Hassanal Bolkiah adakan lawatan khas ke Malaysia

Jemaah Haji Kongsi Pengalaman Manis Setelah 2 Tahun Pandemik

Henti bertelagah, bergerak ke hadapan untuk menyatupadukan rakyat

Memetik Berita Harian, beliau berkata kerjasama itu mampu dicapai sekiranya kedua-dua pihak dapat mengetepikan perbezaan pendapat serta cuba menetapkan matlamat dalam memastikan kekalahan Barisan Nasional (BN) pada PRU15.

Datuk Seri Mukhriz Mahathir / Timbalan Pengerusi Gerakan Tanah Air

“Kita melihat kerjasama ini boleh dibuat dalam bentuk gabungan politik (GTA dan PN), tetapi ia berkemungkinan agak sukar kerana kesuntukan masa. Tetapi mungkin boleh dibuat kerjasama dalam menghadapi pilihan raya jika kedua-dua pihak melihat kerosakan bakal dibuat BN dan UMNO sekiranya kembali mendapat kuasa,” – Datuk Seri Mukhriz Mahathir / Timbalan Pengerusi Gerakan Tanah Air

Menurut Mukhriz, gabungan tersebut perlu dilakukan segera selepas capai persetujuan berikutan kesuntukan masa bagi penamaan calon PRU15 yang diadakan pada 5 November ini.

Tambahnya, kedua-dua belah pihak perlu melihat kemudaratan yang akan terjadi jika BN dapat membentuk kerajaan selepas PRU15 nanti.

Sebelum ini, Pengerusi GTA, Tun Dr Mahathir Mohamad memaklumkan, pihaknya sedang mempertimbangkan kerjasama dengan PN bagi menghadapi PRU15.

Katanya, pihaknya sedia bekerjasama bersama PN jika gabungan itu boleh sependapat dengan GTA serta tidak terbabit dengan perkara bertentangan dasar dan prinsip.


Kerjasama UMNO & PAS Tidak Kesampaian – Tuan Ibrahim

0

 BANGI, Sabtu –
 Kerjasama UMNO-PAS mencapai jalan buntu menjelang Pilihan Raya Umum Ke-15 (PRU15) berikutan tiada kata sepakat yang boleh dicapai sehingga kini.

Tiada kata sepakat antara UMNO dan PAS sekali gus memberi bayangan tiada kerjasama antara kedua-dua parti itu menjelang Pilihan Raya Umum Ke-15.

Lapor Awani, Timbalan Presidennya, Datuk Seri Tuan Ibrahim Tuan Man berkata, UMNO mendakwa PAS tiada pendirian kerana memilih untuk bersama dengan BERSATU dan tidak berpihak kepada UMNO.

Katanya, UMNO sepatutnya melihat kerjasama berkenaan dalam kerangka yang lebih besar.

Timbalan Presiden PAS, Datuk Seri Tuan Ibrahim Tuan Man

Jelasnya, mereka mengimpikan penyatuan di antara PAS, UMNO dan BERSATU bagi membentuk sebuah gagasan yang kuat dalam menghadapi PRU-15 namun menemui jalan buntu meskipun sudah hampir tiga tahun.

Tegasnya, PAS adalah parti yang setia dengan rakan, walaupun UMNO menetapkan syarat tertentu yang dianggap tidak munasabah dalam kerjasama berkenaan.

Bagaimanapun, beliau tidak menolak kemungkinan untuk bekerjasama dengan UMNO pasca keputusan pilihan raya umum itu nanti.

Terdahulu, PAS memutuskan untuk kekal dengan BERSATU meskipun pernah diberi kata dua untuk memilih UMNO.


Manifesto PRU15 Perlu Utamakan Isu Infra Pendidikan, Sekolah Daif

0

BANGI, Sabtu –
Manifesto utama yang perlu diangkat oleh semua parti politik adalah isu infra pendidikan dan penyelesaian sekolah daif dalam Pilihan Raya Umum ke-15 (PRU15).

Selain itu, isu sekolah kurang murid serta sekolah sesak di kawasan bandar juga dianggap wajar diberi perhatian dalam memperbaiki infra pendidikan negara.

Dr Anuar Ahmad, Pensyarah Pusat Kajian Kepelbagaian Pendidikan Universiti Kebangsaan Malaysia (UKM)

Pensyarah Pusat Kajian Kepelbagaian Pendidikan Universiti Kebangsaan Malaysia (UKM), Dr Anuar Ahmad berkata, kelemahan sistem pelaksanaan pendidikan dan kekangan kewangan negara jelas mengugat usaha Pelan Pembangunan Pendidikan Malaysia (PPPM) 2013-2025.

Menurut Dr Anuar, daripada 10,020 buah sekolah kerajaan di negara ini, satu pertiga sahaja sekolah terletak di kawasan bandar dan selebihnya di luar bandar yang tidak diutamakan keadaan infra yang sempurna

Artikel berkaitan

PN peroleh manfaat jika UMNO terus goyah

Kes Dera: Jeritan Mangsa Dorong Keinginan Pelaku

Sebutan semula kes Muhyiddin 4 Ogos ini

Israel serang Gaza awal pagi Khamis

Penyelewengan Zakat MAINS, PDRM buka kertas siasatan

“Hampir dua per tiga daripada sekolah-sekolah kita itu ataupun sekitar 7 ribu buah itu berada di kasan luar bandar dan pedalaman. Dan kita memang sedia maklum, sekolah-sekolah ini berada dalam keadaan yang infranya sangat tidak memuaskan dan sebahagiannya itu adalah sekolah-sekolah yang dalam keadaan yang sangat daif.” – Dr Anuar Ahmad, Pensyarah Pusat Kajian Kepelbagaian Pendidikan UKM

Beliau berkata demikian ketika dihubungi TV Pertiwi bagi menjelaskan keadaan infra pendidikan sekolah luar bandar yang perlu diambil perhatian.

Mengulas lanjut, beliau berkata, negara juga berhadapan dengan isu sekolah kurang murid yang sekali gus menunjukkan elemen pembaziran sumber dan ketidakcekapan dalam urus tadbir sistem pendidikan.

“Memang kita mengharapkan kerajaan mengambil serius tentang isu infra ini. Sebab kalau kita bercakap tentang mentransformasikan pendidikan, jadikan sistem pendidikan kita berkualiti dan sebagainya. Tetapi jika infra sekolah ini berada dalam keadaan tidak memuaskan. Ia akan menggagalkan usaha untuk transformasi pendidikan untuk menjadikan sekolah sejahtera dan sebagainya.”- Dr Anuar Ahmad, Pensyarah Pusat Kajian Kepelbagaian Pendidikan UKM

Jelas beliau, negara telah gagal mencapai matlamat yang dihasratkan dalam dokumen yang menunjukkan data-data pencapaian pendidikan yang disasarkan oleh PPPM sehingga tahun 2021.


Pelajar IPT Diberi 5 Hari Pelepasan Pulang Mengundi

0

BANGI, Sabtu –

Kementerian Pengajian Tinggi (KPT) akan  memberi pelepasan selama lima hari kepada pelajar Institut Pengajian Tinggi (IPT) bermula 17 November ini untuk pulang mengundi pada Pilihan Raya Umum Ke-15 (PRU15).

Perkara itu disahkan Ketua Pengarah Pendidikan Tinggi, Prof Datuk Dr Husaini Omar selepas satu surat edaran mengenai pelepasan pelajar Institut Pengajian Tinggi (IPT) untuk pulang mengundi telah tular di media sosial hari ini.

Ketua Pengarah Pendidikan Tinggi, Prof Datuk Dr Husaini Omar – Harian Metro

Satu kenyataan media juga telah dikeluarkan oleh KPT yang turut ditandatangani oleh Menteri Pengajian Tinggi, Dr Noraini Ahmad berikutan isu tersebut.

Artikel berkaitan

Pertikai Pulau Pinang dalam Perlembagaan akan dikenakan tindakan

Sedekah amal jariah okey, tapi sedekah untuk undi rasuah

Pemimpin Dinasihat Jangan Bergaduh, Segera Ambil Tahu Nasib Rakyat – Aminuddin

Lim Kit Siang sindir gesaan Muhyiddin desak Anwar, Zahid berundur

SPRM sahkan akaun bank Bersatu dibeku

Menurut kenyataan itu, tarikh pelepasan akan bermula pada 17 hingga 21 November bagi memberikan waktu untuk pelajar IPT membuat perjalanan pergi dan balik mengundi di negeri masing-masing.

Kenyataan itu juga meminta supaya semua IPT memberi pelepasan kepada pelajar untuk pulang mengundi.

Tambahnya, semua kelas dan aktiviti pelajar dalam tempoh berkenaan hendaklah ditangguhkan dan diadakan pada suatu tarikh yang lain.

Keputusan itu dibuat selaras usaha melaksanakan Undi 18 seperti yang diwartakan oleh kerajaan mengikut Seksyen 3 (a) dan (b) Akta Perlembagaan (Pindaan) 2019.

Menurut laporan sebelum ini, Suruhanjaya Pilihan Raya (SPR) telah menetapkan hari pengundian bagi PRU15 pada 19 November, dengan penamaan calon ditetapkan pada 5 November manakala pengundian awal pada 15 November.


Banyak Isu Tanah, Hutan & Korupsi Tak Selesai Punca Negeri Pahang Ketinggalan?

0

TEMERLOH, Ahad
 – Sudah ramai Perdana Menteri dalam kalangan orang Pahang namun, keadaan negeri itu dianggap masih jauh ketinggalan.

Pengerusi Gerakan Tanah Air Negeri Pahang, Aminuddin Yahaya berkata, pihaknya menerima pelbagai masalah yang diutarakan rakyat di negeri itu yang menyebabkan mereka mengalami kesannya.

 “Saya yakin ramai sudah tidak tahan dengan sikap kerajaan negeri yang dilihat bermudah-mudah terhadap isu-isu sebegini. Mungkin mereka terlalu selesa dengan kedudukan yang mereka ada.” – Aminuddin Yahaya Pengerusi Gerakan Tanah Air Negeri Pahang

Beliau berkata antara masalah yang dibangkitkan adalah isu tanah iaitu tanah rizab, pemilikan tanah dan pencerobohan, isu integriti dan korupsi, isu pembangunan negeri, isu penjawatan awam negeri dan isu alam sekitar yang melibatkan hutan dan bencana banjir.

Aminuddin berkata, pihaknya mengambil serius masalah yang dihadapi oleh rakyat berkenaan.

Artikel berkaitan

Bekas Timbalan Ketua Menteri Sabah, Abdul Ghapur Salleh meninggal dunia

KDN akan bentang kertas kerja bawa keluar tahanan kanak-kanak

Tiada cuti umum 12 Ogos di Selangor

5 pegawai Sivakumar ditamat perkhidmatan, 1 bertukar jabatan

Kerajaan wajar kaji semula pemansuhan pelepasan cukai SSPN

Sehubungan itu, pihaknya mengalu-alukan sesiapa sahaja terutamanya dalam kalangan persatuan, NGO atau individu-individu perseorangan untuk bersama-sama dengan Gerakan Tanah Air untuk mengembleng tenaga memacu perubahan demi nasib anak-anak Pahang.


Calon PN Kelantan Diumum 3 November, Guna Logo PAS

0

BANGI, Ahad –

Perikatan Nasional (PN) akan mengumumkan semua calon akan bertanding pada Pilihan Raya Umum Ke-15 (PRU15) di semua 14 kawasan Parlimen di negeri Kelantan pada 3 November depan.

Pengarah Pilihan Raya PN Kelantan, Zulkifli Mamat, berkata pelancaran jentera pilihan raya juga dijangka dibuat pada tarikh berkenaan serta mengesahkan penggunaan logo PAS pada PRU15 nanti.

Zulkifli Mamat, Pengarah Pilihan Raya PN Kelantan – Sumber Utusan Malaysia

“Kebiasaannya kita akan memperkenalkan calon dan pelancaran jentera dua hari sebelum hari penamaan calon. Insya-Allah tahun ini juga sama. Semua calon PN Kelantan serta dua negeri lagi akan guna logo PAS sebagaimana yang dimuktamadkan sebelum ini,” –
 Zulkifli Mamat,
 Pengarah
 Pilihan Raya PN Kelantan

Beliau berkata demikian pada sidang media selepas merasmikan Bilik Gerakan Media PN Kelantan serta kempen secara semuka akan dikekalkan bagi meraih sokongan pengundi untuk memilih PN.

Tambahnya, lebih 27,000 petugas jentera pilihan raya akan dikerah turun padang mendekati pengundi dalam usaha merebut semua 14 kerusi Parlimen di negeri ini.

Artikel berkaitan

Inspektor wanita tular ditahan polis, satu lagi klip video aksi ‘garang’ tersebar

SPNB bina 500 RMR di Kelantan

Dasar UMNO, BN Jelas Sokong Ismail Sabri Sebagai PM – Tok Mat

Annuar gesa henti pertikai pelantikan Anwar sebagai PM

UMNO sudah nazak, hanya berpaut pada PH – Aminuddin Yahaya

“Pada masa yang sama PN juga akan mengaktifkan 544 bilik gerakan Unit Daerah Mengundi (UDM) bagi melancarkan gerak kerja sepanjang tempoh berkenaan,” – Zulkifli Mamat, Pengarah Pilihan Raya PN Kelantan

Pada masa sama, beliau berkata, PN juga akan mengaktifkan semula bilik gerakan Unit Daerah Mengundi (UDM) serta akan mengadakan sidang media harian di bilik gerakan berkenaan.


Tiga Jawatan TPM Bakal Dimasukkan Dalam Manifesto BN Sabah – Zahid

0

KIMANIS, Ahad
 –
Barisan Nasional (BN) mengesyorkan tiga jawatan Timbalan Perdana Menteri (TPM) merangkumi wakil dari negeri Sabah, Sarawak dan Semenanjung dalam manifesto BN Sabah.

Pengerusi BN, Datuk Seri Dr Ahmad Zahid Hamidi berkata, cadangan terbabit akan dilaksanakan jika BN mendominasi kemenangan pada Pilihan Raya Umum ke-15 (PRU15).

Datuk Seri Ahmad Zahid Hamidi, Pengerusi Barisan Nasional (BN)

Menurut beliau, saranan itu perlu dikemukakan oleh BN Sabah kepada Perdana Menteri, Datuk Seri Ismail Sabri Yaakob dalam membuat pertimbangan.

“Oleh kerana kerajaan sekarang tiada jawatan Timbalan Perdana Menteri, hanya ada Menteri-Menteri Kanan. Saya ingin mencadangkan kepada Datuk Seri Bung Mokhtar, mohon kepada Perdana Menteri, letakkan dalam manifesto agar ada jawatan Timbalan Perdana Menteri dari rakyat Sabah.” – Datuk Seri Ahmad Zahid Hamidi, Pengerusi Barisan Nasional (BN)

Beliau berkata demikian selepas merasmikan program Gelombang Biru Barisan Nasional Zon 3 melibatkan Kimanis, Papar, Beaufort dan Sipitang, hari ini.

Artikel berkaitan

DUN Pulau Pinang bubar 28 Jun

AUKU tidak dimansuh, akta baharu ibarat ‘salin kulit’ sahaja

Apandi tidak layak dapat pampasan, Tun M ada sebab untuk tahu mengapa pampasan dirahsiakan

Muhyiddin tawar Khairy bertanding atas tiket BERSATU

Kesihatan Ustaz Azhar Idrus semakin baik

Katanya, cadangan melantik tiga TPM tidak mustahil untuk dilaksanakan berikutan tiada termaktub dalam Perlembagaan serta ia merupakan pendekatan baharu untuk dimasukkan dalam manifesto.

Ahmad Zahid juga berkata jawatan TPM ini akan menentukan nasib rakyat di negeri Sabah dan Sarawak berikutan tugas mereka yang akan memperjuangkan suara rakyat di negeri masing-masing.

“Kerana TPM inilah yang akan memperjuangkan nasib rakyat negeri Sabah dengan memohon kepada Kerajaan Persekutuan untuk meminta banyak lagi peruntukan dapat diturunkan di negeri Sabah ini.” – Datuk Seri Ahmad Zahid Hamidi, Pengerusi Barisan Nasional (BN)

Sehubungan itu, beliau turut mencadangkan agar BN Sabah memohon kepada Kerajaan Persekutuan supaya peruntukan diberikan terus kepada kerajaan Negeri melalui agensi dan jabatan yang melaksanakan.

Tegas beliau, langkah tersebut adalah untuk memudahkan pelaksanaan peruntukan di peringkat kerajaan Negeri.


PEMBINA Syor Mahasiswa Undi Pos, Kurangkan Kos Pulang Ke Kampung

0

BANGI, Isnin –
 Sebanyak 1.3 juta pelajar institut Pengajian Tinggi (IPT) di seluruh negara dilaporkan mungkin terlepas peluang untuk mengundi pada Pilihan Raya Umum ke-15 (PRU-15).

Bimbang dengan peratusan yang sangat rendah kepada pemilih yang akan keluar mengundi ini, Presiden Persatuan Belia Islam Nasional (PEMBINA), Muhammad Wafiq Azman mengesyorkan satu tindakan efektif dilakukan bagi memberi peluang para pelajar mengundi pada PRU15.

Beliau berkata antara cabaran yang dihadapi adalah pelajar-pelajar yang baru mendaftar di IPT terpaksa kembali semula ke kampung untuk mengundi.

Katanya ini, akan memberi kos yang besar kepada mereka untuk pulang ke kampung.

Artikel berkaitan

Datuk Dr. Zulkapli – Ketua Pengarah Perkhidmatan Awam yang baharu

SPRM ambil keterangan Ketua Pembangkang

Turkiye tidak ambil hati Malaysia pilih pesawat buatan Korea

Tiada sekatan mana-mana kaum sertai pasukan beruniform, cuma kurang minat – Musa Hassan

Ahli Politik Terlibat Dalam Jawatankuasa Khas Rumah Berhala

Malah, tarikh mengundi PRU15 iaitu pada 19 November ini dilihat serentak dengan majlis konvokesyen sebahagian universiti seperti Universiti Teknologi Malaysia (UTM) dan Universiti Malaya (UM).

Sehubungan itu, pihak UTM telah meminda tarikh baharu majlis konvokesyen berkenaan, namun menimbulkan kekecewaan dalam kalangan pelajar kerana ada yang sudah membuat tempahan awal tiket perjalanan.

Kenyataan yang dikeluarkan Universiti Teknologi Malaysia (UTM) di laman Facebook rasmi.

“Golongan yang terlibat dengan konvokesyen bertembung dengan tarikh PRU-15. Ini pun salah satu cabaran untuk mereka yang dah beli tiket contohnya dari Sabah Sarawak nak ke Semenanjung dan sebaliknya. Selain itu, mereka yang terpaksa berdepan cabaran adalah mereka yang sudah sambung belajar atau pulang ke kampus tetapi mereka ini duduk di kawasan yang merentas Sabah dan Sarawak, jadi ini semua memainkan kos yang besar.” – Muhammad Wafiq Azman / Presiden PEMBINA

Muhammad Wafiq Azman / Presiden PEMBINA

Sehubungan itu katanya, IPT boleh membantu pelajar menyediakan bas dan pengangkutan untuk mereka pulang mengundi.

Bagaimanapun, langkah terbaik dilihat adalah memberi peluang kepada pelajar untuk melakukan undi pos di IPT masing-masing yang dilihat bakal menjimatkan banyak kos.

“Bantuan daripada IPT boleh diberikan dengan menyedia bas khas untuk pelajar pulang ke kampung halaman turun mengundi. Sefaham saya waktu PKP dulu memang ada usaha daripada KPT untuk bawa pelajar ini pulang ke kampung halaman dan benda itu boleh diurus. Mungkin kita boleh kategorikan buat kaji selidik pelajar-pelajar yang ada kekangan pulang ke kampung untuk turun mengundi nib oleh diberikan peluang untuk pulang ke kampung menggunakan bas university, cadangan kedua ini tertakluk kepada SPR untuk memberikan keperluan pada mahasiswa untuk undi pos tapi setahu saya pendaftaran undi pos hampir tamat so cadangan saya tarikh dilanjutkan untuk undi pos ni kita buat kepada mahasiswa itu lebih baik dan sangat menjimatkan kos berbanding kita memperuntukan kos pengangkutan mereka untuk pulang ke kampung.” – Muhammad Wafiq Azman / Presiden PEMBINA

Tambahnya lagi, IPT sangat sesuai dijadikan tempat mengundi pos dan boleh diadakan di dewan-dewan peperiksaan seperti mana program vaksinasi yang dijalankan di IPT sebelum ini.

Selain itu katanya, Syarikat Berkaitan Kerajaan (GLC) mahupun swasta boleh memberikan peruntukan khas berbentuk duit atau baucer kepada pelajar yang turun mengundi terutama mereka yang pertama kali mengundi.

Sementara itu, Wafiq juga turut mengesyorkan agar syarikat penerbangan mahupun pengangkutan darat memberi potongan harga kepada para pelajar menggunakan perkhidmatan tersebut untuk mereka pulang ke kampung mengundi pada PRU-15.


4 Kes Baharu XBB Dicatatkan Di Malaysia

0

BANGI, Isnin –

Empat kes terbaharu jangkitan sub varian XBB telah dicatatkan ekoran kenaikan gelombang kecil penularan COVID-19 yang merekodkan 0.02 peratus di Malaysia.

Menteri Kesihatan Malaysia, Khairy Jamaluddin berkata, kes XBB tersebut terdiri daripada tiga orang lelaki dan seorang perempuan berumur antara 25 hingga 51 tahun dari Selangor dan Negeri Sembilan.

Khairy Jamaluddin / Menteri Kesihatan Malaysia

“Semua kes adalah kategori dua dengan gelaja demam, batuk, sakit tekak dan selesema. Hanya satu kes merupakan kes jangkitan semula dan kes-kes ini telah menjalani isolasi selama tujuh hari seperti yang diarahkan di dalam MySejahtera. Semua kontak rapat juga telah dikenal pasti dan berada dalam keadaan sihat. Justeru orang ramai tidak perlu risau walaupun kes semakin meningkat kerana keadaan adalah terkawal. ” – Khairy Jamaluddin, Menteri Kesihatan Malaysia

Beliau berkata, sub-varian XBB merupakan sub-varian Omicron yang telah
berkembang daripada sub-varian BA.2 Omicron sedia ada, ia merupakan sub-varian
recombinant
 daripada sub-varian BA.2.10.1 dan BA.2.75 dengan beberapa mutasi tambahan di
spike protein
.

Mengulas lanjut katanya, sub-varian XBB lebih mudah merebak berbanding sub-varian Omicron yang lain dan dijangka akan menjadi sub-varian dominan menggantikan BA.5 selepas ini.

Artikel berkaitan

Jangan usik perasan orang Melayu – Ahmad Zahid

23 laporan polis terhadap Guan Eng

Calon Melayu DAP Hanya Dipergunakan Demi Raih Undi – Hadi Awang

Vaksinasi Penuh Bagi Pengembara Luar Termasuk China

Hentikan Bersubahat Dalam Penjualan Arak – ISMA

Sehingga sekararang, masih belum ada bukti tentang perubahan dalam kebolehannya untuk menyebabkan penyakit yang lebih teruk.

Jumlah kes baharu Covid-19 meningkat sebanyak 16.5 peratus iaitu dari 14,525 kes sejak 23 o hingga 27 Oktober lalu kepada 16,917 kes berbanding minggu sebelum itu.

Namun, jumlah kes kematian menunjukkan penurunan sebanyak 31 peratus iaitu dari 29 kes kepada 20 kes minggu sebelum itu.


Calon Melayu Dap Hanya Boneka – Mahdzir

0

BANGI, Isnin –

Perletakkan ramai calon Melayu dalam DAP didakwa hanya sebagai boneka untuk menampakkan parti itu sebuah parti majmuk pada Pilihan Raya Umum ke-15 (PRU15).

Datuk Seri Mahdzir Khalid, Naib Presiden UMNO

Naib Presiden UMNO, Datuk Seri Mahdzir Khalid berkata, langkah tersebut hanyalah sebahagian taktik DAP dalam cubaan untuk meraih undi.

“Tindakan DAP meletakkan ramai calon Melayu pada PRU-15 kali ini hanyalah sebagai boneka bagi menunjukkan parti itu bersifat majmuk dan itu adalah sebahagian strategi dan taktik DAP untuk meraih undi Melayu. Hakikatnya DAP tahu ada antara calon itu tidak ada potensi untuk menang.” – Datuk Seri Mahdzir Khalid, Naib Presiden UMNO

Menurut beliau, tindakan tersebut merupakan perancangan DAP bagi memaparkan imej mereka yang berbilang kaum serta calon tersebut hanya diletakkan di kerusi yang sukar dimenangi.

“DAP letak saja Melayu sebagai calon kerana bila ada yang bercakap soal calon Melayu, mereka boleh tunjukkan bahawa mereka letakkan peratusan calon Melayu lebih tinggi kali ini. Maka mereka bolehlah kata kepada umum bahawa parti itu memang sudah meletakkan orang Melayu sebagai calon tetapi tak dapat buat apa-apa kerana calon tersebut kalah.”- Datuk Seri Mahdzir Khalid, Naib Presiden UMNO

Tambahnya, calon Melayu DAP hanya ditempatkan bagi menunjukkan peratusan calon Melayu yang lebih tinggi tetapi hakikatnya calon tersebut tidak mempunyai potensi untuk menang.

Artikel berkaitan

Tukar KM Melaka : “Tunggu keputusan rasmi” – Datuk Rauf

Agong berkenan terima watikah pelantikan 12 ketua perwakilan asing ke Malaysia

Jemaah Tipu Status Kesihatan, Tabung Haji Diarah Siasat Dakwaan

7 individu diambil keterangan kes buli pelajar

UMNO tersepit hadapi PRN di enam negeri

Sehubungan itu, katanya walaupun calon Melayu kalah, DAP tetap telah menggambarkan kedudukan sama rata kepada semua kaum dalam parti politik itu.

Mahdzir berkata demikian selepas merasmikan Himpunan Anggota Kumpulan Pelaksana dan Pesara Kumpulan Pelaksana Pendidikan Padang Terap dan Ketua-Ketua Pembantu Tadbir Peringkat Negeri Kedah, semalam.

Pada PRU kali ini, DAP bakal menampilkan lebih ramai calon Melayu antaranya Syahredzan Johan di Bangi, Tengku Zulpuri Shah Raja Puji di Lipis, Sheikh Umar Bagharib Ali di Ayer Hitam serta Young Syefura Othman di Bentong.

Tegas Mahdzir, beliau yakin rakyat negara ini bijak dalam membuat penilaian serta mampu memilih parti yang jujur dan Amanah.


Tiga TPM Cadangan Tidak Masuk Akal – Rosli Ramli

0

BANGI, Selasa –

Cadangan manifesto Barisan Nasional (BN) iaitu mewujudkan tiga Timbalan Perdana Menteri (TPM) manakala  Pakatan Harapan (PH) pula mencadangkan dua TPM.

Pengerusi PH, Datuk Seri Anwar Ibrahim, pada kenyataan sebelumnya mengumumkan gaji Perdana Menteri akan dikurangkan jika PH menjadi kerajaan walhal mewujudkan dua jawatan TPM tentunya menambah kos perbelanjaan kerajaan.

Justeru cadangan itu disifatkan satu bentuk pembaziran.

Timbalan Presiden BERJASA, Dato’ Mohd Rosli Ramli berkata cadangan tersebut dikatakan tidak masuk akal serta menyifatkan keputusan yang terkebelakang.

Artikel berkaitan

Khairy nasihat pencarum KWSP simpan untuk hari tua, tidak perlu pengeluaran lagi

Angkuh vokalis The 1975 salahkan penganjur, mengapa undang dia?

Kekalkan TMJ – Kim Pan Gon

10 Exco kerajaan negeri Melaka angkat sumpah

Kerajaan lulus peruntukan RM30 juta untuk kamera badan PDRM

Beliau berkata, jawatan TPM ini hanya akan menjadi suatu bentuk beban kewangan kepada kerajaan serta terdapat perkara yang wajar difokuskan selain mewujudkan jawatan baru.

“Sekiranya jawatan Timbalan Perdana Menteri diwujudkan terlalu banyak ini, ia akan menambahkan kos kepada kerajaan. Dalam suasana hari ini dalam keadaan negara kita tidak stabil, dari segi kewangannya, kita hendak menambahkan lagi jawatan Timbalan Perdana Menteri yang mana bila wujud jawatan Timbalan Perdana Menteri, ada banyak lagi jawatan-jawatan yang perlu diiringi dengan jawatan Timbalan Perdana Menteri.” – Dato’ Mohd Rosli Ramli, Timbalan Presiden BERJASA

Tambahnya, jawatan TPM ini memerlukan kos peruntukan yang banyak termasuk kos naik taraf pejabat, pelantikan pegawai-pegawai khas serta sistem kawalan keselamatan yang ketat.

Tegas beliau, cadangan TPM ini dikatakan tidak logik serta tidak sewajarnya diwujudkan kerana masih ada Menteri yang bertanggungjawab mengendalikan portfolio pembangunan di Sabah dan Sarawak.

“Jadi ini satu cadangan yang terkebelakang. Yang mana dengan tujuan untuk berfungsi sebagai jawatan-jawatan ini, bagi negeri di Sabah dan Sarawak, ianya adalah satu yang boleh dikatakan tidak logik kerana kita ada Menteri-Menteri yang bertanggungjawab kepada portfolio yang berkaitan dengan pembangunan negara yang boleh melaksanakan tugas dan tanggungjawab tersebut” – Dato’ Mohd Rosli Ramli, Timbalan Presiden BERJASA

Mengikut laporan sebelumnya, cadangan tiga TPM itu telah diletakkan dalam manifesto BN seperti dinyatakan oleh Pengerusinya, Datuk Seri Ahmad Zahid Hamidi melalui ucapannya di Program Gelombang Biru Barisan Nasional Zon 3 pada Ahad.

Manakala PH menerusi Pengerusinya, Datuk Seri Anwar Ibrahim pula meletakkan dua jawatan TPM dalam manifesto PH ketika ditemui media selepas Jelajah PH Sabah di Sandakan.


Aminuddin mahu Bantu Selesaikan Masalah Pendidikan Penduduk Setempat Temerloh

0

TEMERLOH, Isnin-
 Suruhanjaya Pilihan Raya (SPR) telah mengumumkan calon Parlimen Temerloh pada jam 1.10 tengah hari pada Sabtu.

Bagi Calon 04 Gerakan Tanah Air, Parlimen Temerloh, Aminuddin Yahaya berkata pihaknya akan memperjuangkan isu ekonomi dan masalah penduduk setempat untuk diselesaikan dan akan membantu sebaik mungkin penduduk di temerloh.

“Kita selepas majlis penamaan calon kita akan turun ke kawasan menggerakan jentera kita berkempen. Kita khusus isu ekonomi berkenaan peluang pekerjaan golongan muda dan terdapat masalah yang timbul seperti infrastruktur maslah air. Ini masalah kita akan bawa dan cerita perancangan kita pada pengundi di temerloh ini.” – Aminuddin Yahaya / Calon Gerakan Tanah Air Parlimen Temerloh

Aminuddin Yahaya (dua dari kiri) bersama calon Gerakan Tanah Air DUN Mentakab, DUN Lanchang dan DUN Kualan Semantan semasa penamaan calon

Beliau berkata demikian selepas penamaan calon bagi Parlimen Temerloh di Dewan Tun Razak, Temerloh.

P.088 Temerloh menyaksikan pertembungan empat penjuru antara Gerakan Tanah Air (GTA), Aminuddin Yahaya, Barisan Nasional, Datuk Seri Mohd Sharkar Shamsudin, Perikatan Nasional, Salamiah Mohd Nor dan Pakatan Harapan Mohd Hasbie Muda.

Artikel berkaitan

Tanah runtuh : 76 kakitangan SPRM diarah keluar

Putra desak Guan Eng umum siapa didakwa ekstremis

PKR tarik balik penggantungan keahlian Iswardy

Wan Saiful fail notis, afidavit ketepi tuduhan rasuah

UMNO wajar jelaskan dasar parti kepada ahli – Penganalisis

Manakala bagi, DUN Lanchang membabitkan lima penjuru iaitu, Kolonel Zaini Mohamad (GTA), Datuk Razmi Sudin (BN), Rosli Ismail (PH), Hasan Omar PN dan Abdul Jamil Yakob (Parti Rakyat Malaysia).

DUN Kuala Semantan, empat penjuru iaitu Syafiq Khaidir (GTA), Datuk Nor Azmi Md Ludin (BN), Azizul Shah Mohd Noor (PH) dan Hasanudin Salim (PN).

Di DUN Mentakab, meletakkan calon Abdul Wahab Kadir (GTA), Wong Tze Shang (BN), Woo Chee Wan (PH) dan Mohd Yusof Abdullah (PN).


Budaya Politik Wang Lahir Pemimpin Tidak Berintegriti Teraju Negara

0

TAMPIN, Ahad
 –
Penggunaan wang selalu dikaitkan dalam arena politik di Malaysia setiap kali menjelangnya Pilihan Raya Umum (PRU) yang menjadi tonggak utama untuk memancing undi daripada rakyat sekali gus menjadi punca integriti negara tercalar.

Bagaimanapun, perkara ini tidak asing lagi dalam kalangan ahli-ahli politik yang tamak dengan kuasa dan jawatan sanggup menabur puluhan sehingga boleh mencecah ribuan ringgit kepada rakyat demi kepentingan mereka untuk menang dalam pilihan raya.

Calon Gerakan Tanah Air (GTA) Parlimen Tampin, Ustaz Zamani Ibrahim berkata budaya politik wang ini juga mampu memusnahkan sistem negara sedia ada, melahirkan seorang pemimpin yang tidak berintegriti dan secara tidak langsung rakyat menjadi mangsa.

“Saya memang mengakui bahawa politik wang ini boleh menghancurkan negara. Sistem negara akan rosak sebab semua sistem negara yang disusun atur akan dapat dimusnahkan dengan wang. Wang itu lah akan merosakkan sistem itu sendiri.” – Ustaz Zamani Ibrahim / Calon Gerakan Tanah Air (GTA) Parlimen Tampin

Ustaz Zamani, Presiden BERJASA melambai kepada peniaga sekitar kawasan pasar malam di Tampin.

Tambah Ustaz Zamani, sebagai seorang pemimpin sepatutnya mereka memberi peluang kepada rakyat untuk bijak memilih ahli-ahli politik yang berwibawa dan mampu meneraju negara dengan cara bersih dan tidak menggunakan wang sebagai sogokkan.

Artikel berkaitan

Ahmad Zahid patut jaga MCA bukan DAP

Abu Zahar Kesal Tindakan Enam Anggota LPPR

Projek tambak laut: Hanya satu pulau dibina

Isu kalimah ALLAH: Saifuddin dakwa Muhyiddin tidak hormati nasihat Majlis Raja-Raja

Ronnie Liu mohon tamatkan keahlian bersama DAP

Beliau berkata demikian kepada pemberita selepas ditemui di Pejabat BERJASA Tampin di Gemencheh, Negeri Sembilan pada Ahad.

Jelas beliau, budaya politik wang ini bukan sahaja melahirkan seorang pemimpin tidak berintegriti bahkan mereka juga akan menjadi pemimpin korup yang merampas hasil negara untuk kepentingan peribadi.

Perkara ini juga perlu dibendung berikutan ia melibatkan imej dan nama negara di mata dunia secara langsung dapat melindungi dari menjadi negara tidak bermaruah dan terkenal dengan gejala rasuah yang berleluasa.

Dalam pada itu, Ustaz Zamani turut mencadangkan supaya kursus integriti oleh Suruhanjaya Pilihan Raya Malaysia (SPRM) diperluaskan lagi kepada peringkat menteri-menteri serta wakil rakyat dan bukan hanya melibatkan pegawai-pegawai kerajaan sahaja.


Ismail Sabri Perlu Hati-hati, Khuatir Ditipu BN – Shahidan

0

BANGI, Isnin
 –
Parti-parti politik seperti Pakatan Harapan (PH) dan Perikatan Nasional (PN) telah pun ketengahkan calon bakal perdana menteri mereka sementera Barisan Nasional (BN) masih lagi mendiamkan diri.

Calon PN Parlimen Arau, Datuk Seri Shahidan Kassim menyatakan rasa khuatir beliau terhadap nasib Perdana Menteri, Datuk Seri Ismail Sabri yang merupakan ‘poster boy’ bagi BN dalam Pilihan Raya Umum Ke-15 (PRU15) ini.

Beliau berkata BN yang diterajui Datuk Seri Ahmad Zahid Hamidi itu tidak lagi mencanangkan nama Ismail Sabri sebagai calon perdana menteri sekiranya mereka menang dalam PRU15.

Datuk Seri Shahidan Kassim beramah mesra dengan penduduk Kampung Rambai, Pauh, Arau, Perlis.

Shahidan yang juga merupakan bekas Menteri Wilayah Persekutuan memaklumkan Ismail Sabri perlu berhati-hati dengan BN dan bimbang beliau akan ditipu oleh parti berkenaan.

“Ya saya pun tak faham, sepatutnya calon bakal perdana menteri BN adalah Ismail Sabri, tapi nampak mereka macam diamkan saja. Saya rasa Ismail Sabri kena berhati-hati di jalan raya, silap-silap kena kencing (tipu) di tengah jalan. Puak ini kalau dia boleh khianat parti, dia juga boleh kencing calon perdana menteri. Tengok diam saja, sepatutnya momok-momokkan calon perdana menteri, poster boy. Tapi diam saja.”  – Datuk Seri Shahidan Kassim / Calon Perikatan Nasional (PN) Parlimen Arau

Beliau berkata demikian ketika ditanya sejauh mana BN mengangkat Ismail Sabri sebagai calon perdana menteri selepas program Jalan Kaki Bersama Rakyat sempena kempennya di Arau, Perlis pada Ahad.

Shahidan tekad mempertahankan kerusi Parlimen Arau atas tiket PN susulan digugurkan daripada BN sebagai calon PRU15 sebelum ini.

Sementara itu, Shahidan turut memaklumkan walaupun usaha penyatuan ummah antara  UMNO, Bersatu dan PAS tidak berjaya, beliau tetap meneruskan usaha tersebut di Arau.


Tian Chua Dakwa Bukan Proksi Azmin

0

BANGI, Isnin –
 Bekas Timbalan Presiden PKR, Tian Chua nafi dakwaan pernah menjadi sebahagian puak Datuk Seri Azmin Ali ketika berada dalam parti pimpinan Datuk Seri Anwar Ibrahim.

Tian Chua berkata beliau hanya sehaluan dengan Azmin ketika pemilihan parti PKR 2018, menyokong bekas Ahli Parlimen Gombak itu untuk jawatan timbalan presiden.

Tian Chua / Bekas Timbalan Presiden PKR

“Azmin adalah menteri besar (Selangor) sebelum itu dan beliau sudah pun menjadi timbalan presiden PKR. Kami baru sahaja menawan kerajaan persekutuan, dan parti memerlukan kestabilan,” – Tian Chua / Bekas Timbalan Presiden PKR

Beliau menerusi laporan The Vibes menegaskan bahawa dirinya menyokong Azmin ketika itu namun dakwaan orang ramai yang melabel beliau sebagai puak Azmin dianggap sebagai suatu yang sangat tidak adil.

Tambahnya lagi, Chua tidak pernah dianggap sebagai puak Azmin, malah penyandang Parlimen Gombak itu juga mengetahui perkara tersebut.

Artikel berkaitan

Tun M kecewa pengundi tolak calon bersih, tidak bersalah

Ayob Khan terajui Jabatan Siasatan Jenayah mulai 16 April

Israel selimutkan bukti dan kebenaran pembunuh Shireen Akleh

PN berhak rancang tumbangkan kerajaan

Cetak nama Allah pada rekaan fesyen, gerakan terancang hina Islam

Di samping itu, beliau turut mendakwa “kewartawanan simplistik” yang mengaitkan dirinya dengan puak Azmin dalam parti.

Bekas naib presiden PKR itu memilih untuk tidak bertanding semula untuk jawatan berkenaan semasa pemilihan parti awal tahun ini.

Tian Chua dilihat sebagai sekutu rapat Azmin yang mengetuai sekumpulan ahli PKR keluar parti, akhirnya menyertai Bersatu.


‘Yang Mula Kata Pakat Ni Muhyiddin Dengan Hadi’ – ANWAR

0

BANGI, Isnin –
 Presiden PKR, Datuk Seri Anwar Ibrahim membidas dakwaan beliau berpakat dengan Presiden UMNO, Datuk Seri Ahmad Zahid Hamidi untuk membentuk kerajaan pada Pilihan Raya Umum Ke-15 (PRU15).

Anwar berkata, dakwaan tidak berasas itu mula dicetuskan Presiden PAS, Tan Sri Abdul Hadi Awang dan Pengerusi Perikatan Nasional (PN).

Datuk Seri Anwar Ibrahim / Presiden PKR

“Yang mula kata kita runding dengan Zahid dengan UMNO ni, Muhyiddin dengan Ustaz Hadi . Ustaz Hadi dengan serban, jubah fitnah orang. Bila saya runding Zahid? Orang agama ini kena belajar yang mana dalam politik kena jaga akhlak, kalau tidak saya tak peduli walaupun nanti orang kata Anwar antiulama. Siap kata saya antiulama… yang saya anti (adalah) orang politik yang bertopengkan agama,” – Datuk Seri Anwar Ibrahim / Presiden PKR

Anwar dalam ucapannya mendakwa beliau tidak pernah mengadakan sebarang pakatan atau rundingan bersama Calon Barisan Nasional (BN) yang bertanding untuk kerusi Parlimen Bagan Datuk itu.

Tegasnya, dakwaan yang dilemparkan kepadanya adalah berbentuk fitnah semata-mata serta meminta bukti dakwaan itu, katanya pada Jelajah Mega Harapan Negeri Pulau Pinang.

Artikel berkaitan

Bekas pelajar IPT bunuh, bakar kekasih berdepan hukuman mati

12 kes Covid-19 subvarian Arcturus dikesan di Malaysia

LIMA 2023 : Kontrak bernilai RM10.1 bilion termeterai

Titah Agong beri mesej jelas kepada ahli politik agar serius urus negara, pelihara perpaduan

Data keciciran murid dianggarkan NGO tidak tepat – KPM

Sebelum ini, Abdul Hadi dalam satu kenyataan mendakwa wujud muslihat antara UMNO serta BN dan PH dalam menghadapi PRU15.

Kenyataan sama turut dikeluarkan Muhyiddin yang mendakwa terdapat kemungkinan wujud kerjasama antara kedua-dua pemimpin itu selepas pilihan raya bagi membentuk kerajaan.


Dakwaan DAP Sokong Ideologi Komunis Tidak Akan Ditarik Balik – Hadi Awang

0

BANGI, Khamis
 –
Kenyataan PAS yang mendakwa DAP sebuah parti menyokong dan membawa ideologi komunis tidak akan ditarik balik.

Presiden PAS, Tan Sri Abdul Hadi Awang tetap dengan pendiriannya tidak gentar dan tidak akan berganjak daripada pendirian itu walaupun berdepan pelbagai desakan daripada pimpinan DAP.

Abdul Hadi juga Timbalan Pengerusi Perikatan Nasional (PN) turut mendedahkan pengaruh komunis dalam pentadbiran DAP terserlah ketika parti itu mentadbir Pulau Pinang.

Sementara itu, beliau yang juga penyandang Parlimen Marang memaklumkan telah dipanggil ke Bukit Aman bagi memberi keterangan mengenai isu berkenaan.

Artikel berkaitan

“Ismail Tak Usah Salahkan 12 Menteri PN”- Tun M

Ada usaha promosi negara berbilang kaum, ketepi unsur Kemelayuan

Kenyataan CPTPP tidak jejaskan pertanian, keterjaminan makanan adalah tidak benar

Thai Hot Guy : langgar konsep Malaysia Madani

17 Korban Banjir Di Selangor

Timbalan Pengerusi Perikatan Nasional (PN), Tan Sri Abdul Hadi Awang tidak akan menarik balik dakwaan terhadap DAP sebuah parti menyokong dan membawa ideologi komunis.

Beliau berkata ketika mengulas laporan polis oleh pemimpin DAP yang mendakwa beliau bersikap rasis dan fitnah membabitkan isu parti komunis.

Walaupun mengakui bukan semua pimpinan DAP dipengaruhi ideologi komunis, Abdul Hadi berkata PAS tetap dengan pendirian untuk tidak bekerjasama dengan parti itu dan Pakatan Harapan (PH) kerana mendakwa agenda politik mereka sangat ‘bahaya’.

Beliau ditemui selepas Majlis Ramah Mesra Bersama Presiden PAS di Kuala Lumpur pada Khamis.

Dalam pada itu, Abdul Hadi berkata PAS memilih untuk keluar daripada Pakatan Rakyat pada 2008 susulan ia berpunca daripada agenda DAP dan PH yang menjauh daripada prinsip parti tersebut.


LRT Laluan Kelana Jaya Digantung Operasi 7 Hari

0

KUALA LUMPUR, Khamis –
 Sebahagian perkhidmatan sistem Transit Aliran Ringan (LRT) laluan Kelana Jaya digantung operasi selama tujuh bermula hari ini.

Rapid KL dalam kenyataan hari ini berkata, penggantungan operasi membabitkan 16 stesen LRT dari Stesen Kelana Jaya hingga Stesen Ampang Park.

Penggantungan operasi melibatkan Stesen LRT Kelana Jaya, Taman Bahagia, Taman Paramount, Asian Jaya,Taman Jaya, Universiti, Kerinchi, Bangsar, Abdullah Hukum dan KL Sentral.

Artikel berkaitan

GERAKAN mohon maaf secara terbuka kepada semua penjawat awam

KKD usaha lindungi wartawan sambilan

Mengapa PRU Awal Dituntut

Anwar janji nilai semula upah dan gaji penjawat awam

Rais saran Jawatankuasa Khas Dewan Negara bincang segera isu UEC

Selain itu, Stesen LRT Pasar Seni, Masjid Jamek, Dang Wangi, Kampung Baru, KLCC dan Ampang Park.

Gangguan dipercayai berpunca daripada komponen elektronik sistem kawalan tren automatik atau ATC menyebabkan kehilangan signal di antara pusat kawalan dan tren.

Katanya, perkara itu menyebabkan tren tidak dapat beroperasi secara automatik di antara Stesen LRT Kelana Jaya dan Stesen LRT Ampang Park.

Menurut kenyataan itu, lain-lain stesen beroperasi seperti biasa bermula jam 6 pagi dan akan menamatkan perkhidmatan lebih awal iaitu hingga jam 11 malam mulai hari ini hingga 15 November depan.

Selain itu, perkhidmatan bas perantara percuma antara Stesen Kelana Jaya hingga Stesen Ampang Park disediakan dan dilanjutkan sehingga jam 12 tengah malam.


Calon Melayu DAP Hanya Dipergunakan Demi Raih Undi – Hadi Awang

0

MARAN, Jumaat – Presiden PAS, Tan Sri Abdul Hadi Awang mendakwa calon-calon Melayu yang bertanding atas tiket DAP hanya dipergunakan oleh parti itu bagi meraih undi Melayu-Islam.

Beliau yang kekal dengan menyatakan sebelum ini
DAP adalah parti yang menyokong dan membawa ideologi komunis berkata DAP yang mengetengah calon Melayu adalah taktik yang sama digunakan di Singapura oleh Parti Tindakan Rakyat (PAP) sehingga mereka berkuasa.

“Cumanya saya merasa risau kerana banyak calon melayu ini digunakan DAP. Saya pernah sebut DAP ni adalah PAP dari Singapura masa PAP nak tawan Singapura dulu PAP tonjolkan Yusof Ishak di Singapura. Menteri-menteri melayu ditonjolkan untuk menawan Singapura Lee kuan Yue boleh baca jawi pakai songkok di mana PAP ini ditubuhkan masa PAP masuk Malaysia bila Singapura keluar Malaysia PAP jadi DAP, Dap guna taktik yang sama termasuklah Anwar ni jadi Yusof Ishak di Singapuralah.” – Tan Sri Abdul Hadi Awang / Presiden PAS

Tan Sri Abdul Hadi Awang / Presiden PAS

Menurut calon PN untuk kerusi Marang itu, beliau tidak akan meminta maaf berhubung kenyataan beliau terhadap DAP.

Katanya, ini terbukti apabila ahli parti cauvinis DAP yang mahu membawa masuk ke Malaysia abu mayat
bekas pemimpin Parti Komunis Malaya (PKM)
 Chin Peng dan menyertai
majlis memperingati ulang tahun ke-30 Perjanjian Malaysia-PKM iaitu Perjanjian Damai Hatyai di Kajang.

Artikel berkaitan

Surat Ahmad Zahid ke Istana Negara langgar ketetapan BN

Malaysia berjaya lahirkan 2,130 huffaz profesional di 8 IPT

Malaysia perlu tekan PBB, OIC henti kekejaman Israel

Abdul Hadi dakwa tauke, syarikat judi hanya layak bersama PH

4 Kes Omicron Dikesan Di Sarawak

Pada PRU-15 kali ini, DAP mengetengahkan lebih ramai calon Melayu antaranya, Young Syefura Othman di kerusi Parlimen Bentong, Syahredzan Johan (Bangi), Tengku Zulpuri Shah Raja Puji di (Lipis), Sheikh Umar Bagharib Ali (Ayer Hitam) dan Zulhazmi Shariff (Jerai).


Tidak Salah Bercita-Cita Nak Jadi PM – KJ

0

CYBERJAYA, Jumaat
 – C
alon Barisan Nasional (BN) Parlimen Sungai Buloh, Khairy Jamaluddin
berkata, tidak salah sesiapa sahaja bercita-cita untuk menjadi Perdana Menteri.

Jelas Khairy, beliau hanya memberi bayangan untuk berkhidmat kepada negara dan rakyat sekiranya diberikan peluang mengemudi kerajaan.

Calon BN Parlimen Sungai Buloh, Khairy Jamaluddin melawat wad hospital semasa hadir untuk menyempurnakan Majlis Pelancaran Pengoperasian Hospital Cyberjaya.

Selain itu, beliau juga ingin menunjukkan BN dan UMNO tidak ketandusan barisan pimpinan yang berwibawa untuk meneraju kerajaan satu hari nanti.

Artikel berkaitan

Tidak mudah PH-BN rampas negeri Kedah –  Sanusi

Shahidan beri bayangan bertanding pada PRN

Sekolah Vernakular Cipta Jurang, Halang Integrasi Nasional – ISMA

BN setuju pertahan Kerajaan Persekutuan

Kerajaan Anwar diminta kembalikan tanah rezab Melayu yang diceroboh – BERJASA

“Tak salah siapa-siapa untuk mempunyai cita-cita. We can all have our ambitions, saya cuma memberi bayangan yang saya ingin berkhidmat untuk negara dan juga untuk rakyat. Kita nak tunjuk bahawa UMNO dan Barisan Nasional tidak ketandusan pemimpin yang boleh menerajui kerajaan suatu hari nanti.” – Khairy Jamaluddin / Calon Barisan Nasional (BN) Parlimen Sungai Buloh

Dalam pada itu, Khairy turut yakin Timbalan Presiden UMNO, Datuk Seri Mohamad Hasan untuk menang di kerusi BN Parlimen Rembau susulan beliau yang juga Pengerusi UMNO Negeri Sembilan itu tidak asing lagi dengan rakyat Rembau.

Beliau berkata demikian dalam sidang media selepas
Majlis Pelancaran Pengoperasian Hospital Cyberjaya hari ini.

Selain itu, Khairy yang mewakili dari BN akan bertarung dengan tujuh lagi penjuru membabitkan calon Pakatan Harapan (PH),
Datuk R Ramanan, calon Perikatan Nasional (PN), Mohd Ghazali Md Hamin, calon Gerakan Tanah Air (GTA), Mohd Akmal Mohd Yusof serta calon Parti Rakyat Malaysia, Ahmad Jufliz Faiza.

Manakala dua lagi calon merupakan calon Bebas iaitu Syed Abdul Razak Syed Long Al Sagoff, dan Nurhaslinda Basri.

Pada Pilihan Raya Umum ke-14 (PRU-14) lalu, kerusi Parlimen Sungai Buloh disandang oleh R Sivarasa daripada Parti Keadilan Rakyat (PKR) dengan majoriti 26,634.


Ahmad Zahid nafi letak jawatan Pengerusi BN, Presiden UMNO

0

KUALA LUMPUR, Rabu – Datuk Seri Dr Ahmad Zahid Hamidi menafikan akan meletakkan jawatan sebagai Pengerusi Barisan Nasional (BN) dan Presiden UMNO seperti mana yang didakwa satu kenyataan media yang tular menerusi media sosial.

Dalam kenyataan di Facebook rasminya hari ini, beliau berkata, surat atau kenyataan media yang disebarkan adalah palsu dan rekaan pihak yang tidak bertanggungjawab.

“Mohon jangan dikeruhkan lagi keadaan… Mohon doakan yang terbaik dalam keadaan sekarang ini,” kata Ahmad Zahid yang turut memuat naik kenyataan media berkenaan dalam Facebook beliau.

Kenyataan media dengan kepala surat BN Malaysia bertarikh 22 November itu turut mendakwa satu mesyuarat tergempar diadakan semalam dihadiri pemimpin utama parti komponen BN yang membuat beberapa keputusan termasuk menentukan sokongan kepada gabungan yang akan membentuk Kerajaan Persekutuan.

Artikel berkaitan

Tidak mudah PH-BN rampas negeri Kedah –  Sanusi

Usaha Merangka Pendekatan Lestari Dakwah Dalam Negara

40 Negara desak Israel tarik balik sekatan atas Palestin

Muhyiddin Tetap Mahu Calonkan Pengganti Zuraida

Israel mohon maaf atas pembunuhan Shireen Akleh

Kenyataan media itu turut mendakwa keinginan Ahmad Zahid untuk meletakkan kedua-dua jawatannya dalam parti atas kekalahan BN pada Pilihan Raya Umum ke-15 (PRU15), selain menyerahkan kepada Datuk Seri Ismail Sabri Yaakob bagi memangku kedua-dua jawatannya sehingga pemilihan UMNO Januari 2023.

Pada PRU15, BN hanya memperoleh 30 kerusi Parlimen, Pakatan Harapan (82), Perikatan Nasional (73), Gabungan Parti Sarawak (23), Gabungan Rakyat Sabah (enam), Warisan (tiga), Parti Bangsa Malaysia serta Parti Kesejahteraan Demokratik Masyarakat masing-masing satu manakala Bebas (dua).


Annuar Musa Dakwa UMNO Sudah Dikuasai Anwar Ibrahim

0

KUALA LUMPUR, Selasa
 – Pengerusi Pakatan Harapan, Datuk Seri Anwar Ibrahim didakwa telah menguasai UMNO.

Demikian yang dinyatakan Bekas Setiausaha Agung UMNO, Tan Sri Annuar Musa dengan menyifatkan perbualan telefon antara “Guru dan Murid” kini menjadi jelas dan nyata.

Beliau dalam satu hantaran di Facebook hari ini menyatakan “Langkah Cikgu” kini terbongkar malah mendakwa Cikgu boleh mengatasi Perhimpunan Agung UMNO (PAU) dan mengikut arahan ‘Cikgu” di luar parti.

Bagaimanapun, Anuar tidak menamakan siapakah “Cikgu” dan “Murid” yang dimaksudkannya.

Kenyataan Tan Sri Annuar Musa menerusi Facebook miliknya

Tambahnya, disebabkan UMNO tidak dapat menentukan perhimpunan agung sendiri seluruh ahli UMNO dan Barisan Nasional telah tertipu dan menerima aib yang dahsyat dalam Pilihan Raya Umum ke-15 (PRU15).

Menurut Annuar Musa lagi, banyak pemimpin dan kerusi selamat UMNO dikorbankan semata-mata untuk menjayakan “Langkah Cikgu” dengan menganggap akan menjadi penghalang kepada “Langkah Cikgu” jika ahli UMNO menang besar dalam PRU15.

Dalam perkembangan lain, Annuar Musa menyifatkan Permohonan Barisan Nasional (BN)  menangguhkan sembah menghadap Yang Di-Pertuan Agong dilihat sebagai perbuatan ingkar dan menunjukkan ada ‘sesuatu’ yang tidak sepatutnya dalam parti itu.

Beliau mendakwa percubaan menghalang titah yang telah dikeluarkan secara terbuka dan telus oleh Istana Negara adalah tidak wajar dan boleh disifatkan sebagai menghalang Yang di-Pertuan Agong daripada menyempurnakan tugas baginda.

Semalam, Istana Negara memaklumkan, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah menitahkan semua 30 ahli Dewan Rakyat daripada Barisan Nasional (BN) untuk menghadap baginda jam 10.30 pagi hari ini di Istana Negara.

Bagaimanapun, menerusi mesyuarat Barisan Nasional malam tadi, memohon supaya ditangguhkan sesi menghadap yang dijadualkan tanpa memberitahu tarikh baharu.


MT UMNO teliti tawaran PN, PH malam ini

0

KUALA LUMPUR, Rabu – Mesyuarat Khas Majlis Tertinggi (MT) UMNO dijangka memperhalusi kedua-dua tawaran Pakatan Harapan (PH) dan Perikatan Nasional (PN) sekali gus akan akur dengan titah Yang di-Pertuan Agong agar Barisan Nasional (BN) menyokong pembentukan Kerajaan Perpaduan.

Perkara itu dimaklumkan Ketua Pemuda BN, Datuk Dr. Asyraf Wajdi Dusuki dalam satu kenyataan hari ini.

Asyraf Wajdi berkata, pertemuan kepimpinan BN dan PN di Hotel St. Regis petang ini selaras dengan pendirian Dewan Tertinggi BN untuk bersikap terbuka.

Katanya, ini kerana Dewan Tertinggi BN menetapkan pendirian untuk bertemu serta berunding dengan dua parti gabungan terbesar PH dan PN bagi membincangkan mengenai Kerajaan Perpaduan.

Artikel berkaitan

Melayu Islam Subahat Jual Arak?

Apa motif Anwar buat kenyataan menyinggung orang Melayu?

Belanda setuju serah 41 rangka keturunan Penang Woman

‘Selangor Baharu’ tawaran PN kepada rakyat Selangor

Siti Bainun jalani prosiding bela diri tanpa diwakili peguam

“Dua hari lepas kepemimpinan PH hadir bertemu dengan kepemimpinan BN di Hotel Seri Pacific bagi membentangkan terma-terma dan tawaran mereka jika BN bersetuju membentuk Kerajaan Perpaduan bersama mereka.

“Kepimpinan PH lebih ‘gentleman’ dan beradab dengan membuat pertemuan secara rasmi dengan tujuh orang kepimpinan BN bagi menzahirkan hasrat untuk bekerjasama dengan kepimpinan BN.

“Sebaliknya, PN masih dengan perangai lama cuba buat ‘dealing’ secara senyap-senyap dan mencuri 10 Orang Ahli-Ahli Parlimen untuk tandatangan Surat Akuan Bersumpah (SD) menyokong Tan Sri Muhyiddin Yassin sebagai Perdana Menteri,” katanya.

Sehubungan itu, katanya, pertemuan dengan PN yang sepatutnya dijadualkan sejak dua hari lalu terpaksa ditunda beberapa kali.

“Kononnya, PN sudah cukup ‘numbers’, bilangan Ahli-Ahli Parlimen yang menyokong perlantikan Tan Sri Muhyiddin sebagai Perdana Menteri.

“Hinggalah apabila 10 SD yang ditandatangani oleh Ahli-Ahli Parlimen BN ditarik balik atas arahan Dewan Tertinggi BN, barulah mereka menyatakan kesediaan untuk bertemu pada hari ini jam 3.30 petang.

“Itupun selepas mereka dititah menghadap Yang di-Pertuan Agong kelmarin dan dimaklumkan secara rasmi bahawa Tan Sri (Muhyiddin) sudah tidak cukup bilangan SD yang menyokong,” katanya.

Dalam masa sama, Asyraf Wajdi mempersoal mengapakah PN begitu bongkak dan sombong untuk menolak titah nasihat Seri Paduka agar Kerajaan Perpaduan dibentuk.


Parlimen Tergantung : Agong Boleh Isytihar Darurat

0

KUALA LUMPUR, Selasa –
 Veteran UMNO, Tengku Razaleigh Hamzah yang lebih dikenali sebagai Ku Li, berkata Yang di-Pertuan Agong boleh mengisytiharkan darurat jika kesemua parti gagal mencari kata sepakat membentuk kerajaan.

Beliau berkata, ini menerusi kuasa yang ada pada baginda mengikut Perkara 150, Perlembagaan Persekutuan sehingga keadaan boleh menubuhkan kerajaan.

“Sekiranya tiada gabungan parti mendapat majoriti 112 kerusi, maka kuasa itu kembali kepada Yang di-Pertuan Agong, hanya baginda yang boleh menentukan caranya.” – Tengku Razaleigh Hamzah / Veteran UMNO

Tengku Razaleigh Hamzah, Veteran UMNO

Menurut Ku Li, tempoh darurat itu jika diisytiharkan kelak, bergantung kepada keupayaan semua parti mendapat kesepakatan membentuk kerajaan.

Katanya lagi, kerajaan akan tergantung lebih lama atau mungkin lebih teruk lagi jika ia masih dibiarkan.

Artikel berkaitan

Perjanjian 1963 dimuktamad bulan depan

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

Polis buka kertas siasatan perhimpunan haram depan Sogo, Dataran Merdeka

BERSIH Mohon Sembah Tidak Bersetuju Dengan Sultan Johor.

Perketat Kawalan Pintu Masuk Antarabangsa, Elak Varian Omicron

ENDS/


Surat Ahmad Zahid ke Istana Negara langgar ketetapan BN

0

KUALA LUMPUR, Rabu – MCA mendakwa Datuk Seri Ahmad Zahid Hamidi telah melanggar ketetapan Dewan Tertinggi Barisan Nasional (BN) apabila mempersembahkan maklumat salah kepada Yang di-Pertuan Agong.

Setiausaha Agong MCA, Datuk Chong Sin Woo berkata, isi kandungan surat bertarikh 22 November 2022 dengan menggunakan kepala surat BN yang ditandatangani Ahmad Zahid itu memberi sepenuh kepercayaan dan sokongan kepada Pengerusi Pakatan Harapan (PH), Datuk Seri Anwar Ibrahim sebagai Perdana Menteri ke-10.

”Ditegaskan bahawa isi kandungan surat bertarikh 22 November 2022 dengan menggunakan kepala surat (
letterhead
) Barisan Nasional (BN) yang ditandatangani Pengerusi BN, YB Dato’ Seri Dr. Ahmad Zahid Hamidi, mengenai BN memberi sepenuh kepercayaan dan sokongan kepada Pengerusi Pakatan Harapan (PH), YB Dato’ Seri Anwar Ibrahim sebagai Perdana Menteri ke 10, bukanlah keputusan yang dibuat secara konsensus dalam Mesyuarat Dewan Tertinggi BN pada 22 November 2022,” katanya dalam satu kenyataan di sini hari ini.

Tegas beliau, isi kandungan surat itu ternyata bertentangan dengan keputusan Dewan Tertinggi BN yang kekal dengan pendirian berkecuali dan tidak menyokong mana-mana pihak buat masa ini.

Artikel berkaitan

KPM tambah baik proses pembayaran wang bantuan sekolah

Kastam rampas barangan seludup bernilai lebih RM600,000

Kerajaan dan penyokong Anwar takut Melayu bangkit?

Terserah RoS putuskan keabsahan PAU 2022 – Ahmad Zahid

KPM bincang kenaikan gaji guru ada kelayakan lebih tinggi

”Apa yang berlaku dalam Mesyuarat Dewan Tertinggi BN malam tadi, MCA dan parti-parti komponen BN telah mempersoalkan tindakan Ahmad Zahid yang dilihat secara jelas bercanggah dengan apa yang diputuskan oleh Dewan Tertinggi BN.

”Pada mulanya beliau cuba menafikan mengenai surat tersebut, namun mengakuinya selepas salah seorang anggota Dewan Tertinggi BN mengemukakan bukti sahih,” dedahnya.

Sin Woo menegaskan, Ahmad Zahid tidak lagi layak memimpin BN sebagai pengerusi dan sekali lagi menggesa Presiden UMNO itu meletakkan jawatan secara terhormat.

Katanya, tempat Ahmad Zahid wajar digantikan dengan Datuk Seri Mohamad Hasan seperti yang disarankan dalam Mesyuarat Dewan Tertinggi BN malam tadi.


130 ketua bahagian sokong Ahmad Zahid kekal Presiden UMNO

0

KUALA LUMPUR, Khamis – Pemimpin UMNO negeri terutama Ketua UMNO bahagian di seluruh negara menyatakan solidariti bagi menyokong Presiden UMNO, Datuk Seri Dr Ahmad Zahid Hamidi.

Seramai 90 daripada 130 ketua UMNO bahagian hadir mengadakan pertemuan bersama Ahmad Zahid di Pusat Dagangan Kuala Lumpur (WTC) hari ini.

Ketua UMNO Bahagian Wangsa Maju, Datuk Seri Mohd Shafie Abdullah berkata, 130 ketua bahagian termasuk pengerusi perhubungan negeri berikrar menyokong Ahmad Zahid bagi meneruskan perjuangan dan memastikan parti terus relevan.

“Presiden meminta kita terus bersama memperkukuh parti, mana-mana ketua bahagian yang masih rasa bimbang, syak wasangka, masih fikir macam-macam, silalah kembali untuk kita bersatu.

Artikel berkaitan

Bukan persenda Menu Rahmah, hanya mahu nasi berkuah – Hanafiah

PH-BN pertimbang fail petisyen pilihan raya bagi empat kerusi – Amirudin

Tragedi Batang Kali: Lapan mangsa disahkan maut setakat jam 9 pagi

Lim Kit Siang sindir gesaan Muhyiddin desak Anwar, Zahid berundur

Lelaki warga tempatan ditahan buat hantaran keji institusi beraja

Antara yang hadir, Pengerusi Perhubungan UMNO Pahang, Datuk Seri Wan Rosdy Wan Ismail; Pengerusi Perhubungan UMNO Perak yang juga Menteri Besar, Datuk Seri Saarani Mohamad dan Pengerusi Perhubungan UMNO Terengganu, Datuk Seri Dr Ahmad Said.

Selain itu, Mohd Shafie berkata, semua ketua UMNO bahagian turut menyatakan kekesalan atas kebiadaban pemimpin parti komponen MCA, MIC dan Parti Bersatu Rakyat Sabah (PBRS) atas desakan supaya Presiden meletak jawatan.

“Kita bawa dan kendong mereka berpuluh tahun, kerusi dimenangi mereka pun banyak majoriti Melayu tetapi apabila kita dalam keadaan genting ini mereka pula berpaling tadah,” katanya.

Sebelum ini, beberapa pemimpin parti termasuk komponen BN mendesak Ahmad Zahid melepaskan jawatan Pengerusi BN dan Presiden UMNO sebagai mengambil tanggungjawab kekalahan besar parti itu pada Pilihan Raya Umum ke-15 (PRU15).

Semalam, kepemimpinan tiga parti komponen BN turut mengemukakan ketetapan undi tidak percaya terhadap Ahmad Zahid.

Usul berkenaan dikemukakan Presiden MCA, Datuk Seri Dr Wee Ka Siong; Presiden MIC, Tan Sri SA Vigneswaran dan Timbalan Presiden Parti Bersatu Rakyat Sabah, Datuk Arthur Joseph Kurup menerusi sepucuk surat bertarikh hari sama.


Anwar angkat sumpah jawatan Perdana Menteri jam 5 petang

0

KUALA LUMPUR, Khamis – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah hari ini berkenan melantik Ahli Parlimen Tambun, Datuk Seri Anwar Ibrahim sebagai Perdana Menteri Malaysia ke-10.

Datuk Pengelola Bijaya Diraja Istana Negara Datuk Seri Ahmad Fadil Shamsuddin dalam kenyataan hari ini berkata, pelantikan Pengerusi Pakatan Harapan (PH) itu selaras dengan Perkara 40(2)(a) dan Perkara 43(2)(a) Perlembagaan Persekutuan.

Ia selepas Seri Paduka memperhalusi titah pandangan Raja-Raja Melayu yang berkenan berangkat menghadiri Perbincangan Khas Raja-raja Melayu di Istana Negara hari ini bagi membuat keputusan yang terbaik demi kepentingan dan kesejahteraan negara serta rakyat.

lstiadat Pengurniaan Suratcara Pelantikan dan Istiadat Mengangkat Sumpah Jawatan dan Setia serta Sumpah Simpan Rahsia sebagai Perdana Menteri akan berlangsung pada jam 5 petang di lstana Negara hari ini.

Artikel berkaitan

Takkan Nak Tunggu Rakyat Makan Rumput?

Kaji Semula SOP Masjid -Pakar Epidemiologi

Kerajaan perlu keluarkan SOP pelancong China

PAS tak boikot Dominic, cuma kekurangan ahli

Projek Solar : Rayuan Kes Rosmah Didengar Julai

Ahmad Fadil berkata, pada sesi perbincangan khas yang dipengerusikan Al-Sultan Abdullah bermula 11 pagi itu, Seri Paduka berkenan mewasalkan kepada Raja-Raja Melayu proses pelantikan Perdana Menteri baharu susulan Pilihan Raya Umum ke-15 (PRU15), 19 Nov lepas.

Antara yang berangkat pada perbincangan khas itu ialah Sultan Johor Sultan Ibrahim Sultan Iskandar, Sultan Selangor Sultan Sharafuddin Idris Shah, Sultan Kedah Al Aminul Karim Sultan Sallehuddin Sultan Badlishah, Sultan Perak Sultan Nazrin Shah, Yang Dipertuan Besar Negeri Sembilan Tuanku Muhriz Almarhum Tuanku Munawir dan Sultan Terengganu Sultan Mizan Zainal Abidin.

Turut berangkat ialah Pemangku Raja Pahang Tengku Hassanal Ibrahim Alam Shah Al-Sultan Abdullah dan Raja Muda Perlis Tuanku Syed Faizuddin Putra Jamalullail.

“Seri Paduka Baginda mengingatkan kepada semua pihak bahawa yang menang tidak menang semua dan yang kalah tidak kalah semua,” katanya.

Menggunakan peribahasa Melayu “bagaikan biduk lalu, kiambang bertaut”, Seri Paduka turut menasihatkan agar semua ahli-ahli Dewan Rakyat  merapatkan semula saf demi masa depan negara tercinta.


Anwar sah Perdana Menteri ke-10 Malaysia

0

KUALA LUMPUR, Khamis – Pengerusi Pakatan Harapan (PH) Anwar Ibrahim secara rasmi dilantik sebagai Perdana Menteri ke-10 Malaysia petang ini.

Majlis mengangkat sumpah jawatan itu dijalankan di hadapan Yang di-Pertuan Agong, Al-Sultan Abdullah Sultan Ahmad Shah di Istana Negara, Kuala Lumpur.

Anwar diperkenan Agong untuk dilantik sebagai Perdana Menteri selepas Baginda memperhalusi pandangan Raja-Raja Melayu yang menghadiri perbincangan khas di Istana Negara hari ini.

Artikel berkaitan

Kaji semula Tanah Rizab Melayu di Perak, gesa MHO kepada JKPTG

Tidak Hadir Mesyuarat, Tengku Zafrul Nafi Tengok Piala Dunia

Wan Rosdy angkat sumpah MB Pahang untuk penggal kedua

RUU Larangan Lompat Parti Dijangka Dikuatkuasa Bulan Depan

Mohamadin Ketapi Lompat Parti Lagi, Kini Sertai PBM

Dengan pelantikan Anwar itu, berakhirlah penantian orang ramai untuk melihat pemimpin baharu bagi memimpin negara ini selepas Pilihan Raya Umum ke-15 (PRU15) pada 19 Nov lalu.

Turut hadir pada majlis mengangkat sumpah ialah Ketua Hakim Negara Tengku Maimun Tuan Mat; Yang Dipertua Dewan Negara, Rais Yatim; serta Yang Dipertua Dewan Rakyat, Azhar Harun.

Tidak ketinggalan pemimpin-pemimpin kanan PH dan BN.


MKT UMNO sokong Ahmad Zahid sebagai Presiden, tidak bentuk kerajaan bersama PN

0

KUALA LUMPUR, Khamis – Mesyuarat Khas Majlis Kerja Tertinggi (MKT) UMNO yang diadakan pada malam tadi  dan dipengerusikan oleh Presidennya, Datuk Seri Dr Ahmad Zahid Hamidi telah menetap beberapa perkara penting.

Dalam satu kenyataan media yang dikeluarkan Setiausa Agung UMNO, Datuk Seri Ahmad Maslan, beliau menyatakan MKT telah mengambil maklum serta memperhalusi segala butiran kedua-dua perbincangan yang dijalankan oleh Jawatankuasa Perundingan Barisan Nasional (BN) bersama Pakatan Harapan (PH) dan Perikatan Nasional (PN).

“MKT secara sebulat suara memutuskan untuk menyokong dan menjunjung titah Yang di-Pertuan Agong supaya BN menyokong dan mengambil bahagian dalam Kerajaan Perpaduan yang bukan diterajui oleh Perikatan Nasional (PN) bagi memastikan sebuah kerajaan yang stabil dan makmur dapat dibentuk.

Artikel berkaitan

Pertemuan UMNO Bincang Pengagihan Kerusi

MHO nafi cetus kekacauan, fokus bantu pihak tertindas di Sabah

Varian Baharu Panjangkan Jangka Masa Pandemik

PACU, UKM meterai MoU bangunkan bidang keilmuan

Nazri Aziz dilantik duta Amerika Syarikat oleh kerajaan lalu – Perdana Menteri

“MKT juga bersetuju semua wakil-wakil parti yang memenangi kerusi Parlimen pada Pilihan Raya Umum ke-15, mematuhi dan menerima sebarang bentuk Kerajaan Perpaduan atau lain-lain bentuk kerajaan yang bakal dimasyhurkan oleh Yang di-Pertuan Agong,” kata Ahmad.

Pada masa sama, MKT juga bertegas akan memperkukuhkan sokongan terhadap Ahmad Zahid untuk terus kekal mempertahankan kedudukan sebagai Pengerusi BN sekali gus sebulat suara menyokong beliau sebagai Presiden UMNO Malaysia.

Ahmad juga memberitahu, Perhimpunan Agung UMNO untuk tahun 2022 akan diadakan pada 21 hingga 24 Disember ini.


Muhyiddin mahu Anwar buktikan keabsahan sebagai PM10

0

KUALA LUMPUR, Khamis – Pengerusi Perikatan Nasional (PN), Tan Sri Muhyiddin Yassin mencabar Datuk Seri Anwar Ibrahim mengemukakan jumlah sokongan dimiliki bagi mengabsahkan surat akaun bersumpah (SD) yang diperoleh bagi memegang jawatan Perdana Menteri.

Muhyiddin berkata, beliau yakin telah mendapat majoriti mencukupi untuk menjadi Perdana Menteri dengan mendapat sokongan 115 Ahli Parlimen.

“Pada jam 10.30 pagi 22 November 2022, Setiausaha Agung PN menghantar satu lagi surat akuan Ahli Dewan Rakyat yang memberi kepercayaan kepada saya untuk dilantik sebagai Perdana Menteri menjadikan jumlah Ahli Parlimen yang menyokong saya adalah seramai 115 orang.

“Iaitu melebihi majoriti mudah 112 orang untuk membolehkan saya dilantik sebagai Perdana Menteri.

Artikel berkaitan

Perlis Benar Masjid Rapat Saf Solat Berjemaah

MOU Bukan ‘Kitab Suci’ Untuk Halang Buat PRU Awal – Zahid

Akta FINAS dipinda elak ambil kesempatan kepentingan peribadi

Pemilihan Putera, Puteri 2023, mampukah tarik penyokong muda kepada UMNO?

Lebih 6.1 Juta Individu Selesai Terima Dos Penggalak

“Hari ini, Istana Negara telah mengeluarkan kenyataan bahawa Anwar yang dikatakan mempunyai sokongan majoriti ahli-ahli Dewan Rakyat akan dilantik sebagai Perdana Menteri.

“Demi keyakinan rakyat akan keabsahsan Anwar sebagai Perdana Menteri, adalah sewajarnya beliau membuktikan bahawa beliau mempunyai sokongan majoriti ahli-ahli Dewan Rakyat,” katanya dalam sidang media petang ini.

Muhyiddin mendakwa dia mendapat sokongan 73 ahli Parlimen PN; GPS (22); BN (10); GRS (6); Parti Kesejahteraan Demokratik Masyarakat ataupun (KDN) (1) dan Bebas (2).

Sokongan itu dikemukakan SD dan diserahkan kepada Istana Negara sebanyak dua kali iaitu pada 21 dan 22 November lalu.

Ditanya mengenai dakwaan 10 ahli Parlimen BN menarik sokongan, Muhyiddin kata dia tidak mengetahui mengenai perkara itu tetapi yakin telah mengemukakan jumlah mencukupi untuk menjadi Perdana Menteri.

Terdahulu hari ini, Yang di-Pertuan Agong selepas perbincangan khas dengan Raja-Raja Melayu di Istana Negara, Kuala Lumpur berkenan melantik Anwar sebagai Perdana Menteri Ke-10.

Datuk Pengelola Bijaya Diraja Istana Negara Datuk Seri Ahmad Fadil Shamsuddin dalam kenyataan hari ini berkata, pelantikan Pengerusi Pakatan Harapan (PH) itu selaras dengan Perkara 40(2)(a) dan Perkara 43(2)(a) Perlembagaan Persekutuan.

Dalam pada it, Muhyiddin ketika ditanya apa tindakannya selepas ini, Ahli Parlimen Pagoh tersebut berkata, dia mengambil pendekatan tunggu dan lihat selain memberi peluang kepada Anwar mengemukakan bukti.


Berjasa akan terus beri sumbang saran, kritik kerajaan baharu

0

BANGI, Sabtu – Parti Berjasa menjunjung kasih kepada Yang di-Pertuan Agong, Al-Sultan Abdullah Riayatuddin Al-Mustafa Billah Shah atas perkenan dan kebijaksanaan menyelesaikan kemelut politik yang melanda negara.

Pada masa sama, Berjasa juga mengucapkan tahniah kepada Pengerusi Pakatan Harapan (PH), Datuk Seri Anwar Ibrahim yang telah dilantik sebagai Perdana Menteri ke-10.

“Selamat bekerja buat Datuk Seri Anwar Ibrahim yang mengangkat sumpah sebagai Perdana Menteri ke-10 kelmarin.

“Berjasa dan seluruh rakyat berharap agar lantikan ini dapat memberi fokus kepada agenda rakyat dan nasional khususnya dalam memastikan survival Melayu Islam serta Bumiputera tetap terjamin sebagaimana yang telah termaktub dalam Perlembagaan Persekutuan,” menurut satu kenyataan yang dikeluarkan dalam Facebooknya.

Artikel berkaitan

37 Maut Akibat Banjir

Polis siasat dakwaan pegawai Imigresen dicederakan ketika jalani ujian kecergasan

Pemalsuan Sijil Vaksin Undang Kemurkaan Allah

BERSATU tidak puas hati diberi hanya 3 jawatan EXCO Kedah

UKM Bantu Pelajar Baharu &  Pelajar B40 Lanjut Pengajian

Berjasa juga akan terus memainkan peranan dalam memberi sumbang saran dan kritikan kepada kerajaan baharu yang diketuai Anwar demi kepentingan agama, bangsa dan negara.

Pada Pilihan Raya Umum ke-15 (PRU15), Berjasa menyertai Gerakan Tanah Air (GTA) bersama Parti Bumiputera Perkasa Malaysia (Putra), Parti Perikatan India Muslim Nasional (IMAN) dan diketuai Parti Pejuang Tanah Air (Pejuang).

Pada hantaran Facebook terdahulu, Zamani Ibrahim menyokong penuh titah Agong untuk membentuk satu kerajaan perpaduan bagi menyelesaikan polemik negara kita ini.

“Ini bermakna dua parti dengan majoriti terbesar iaitu Pakatan Harapan (PH) dengan 82 kerusi dan Perikatan Nasional (PN) dengan 73 kerusi perlu bergabung membentuk sebuah kerajaan dengan melibatkan 30 ahli Parlimen daripada Barisan Nasional turut serta sekali.

“Setiap parti ini perlu membuang ego masing-masing untuk kesejahteraan negara kita. Atas dasar menghormati titah Yang di-Pertuan Agong, semua parti sepatutnya menuruti titah tersebut,” katanya.

Zamani menambah, negara juga memerlukan kerajaan yang kukuh untuk membentang belanjawan bagi tahun hadapan.

“Kerisauan berkenaan perkara ini patut diutamakan kerana negara memerlukan sebuah kerajaan untuk beroperasi dalam soal ekonomi, keselamatan, pendidikan dan pentadbiran.

“Berjasa mengharapkan sengketa politik dapat diselesaikan dengan segera bagi menyiapkan negara kita yang akan berhadapan dengan ketidaktentuan ekonomi global pada 2023 nanti,” katanya.


BN didakwa bergolak: Ismail Sabri jumpa Pas, Ahmad Zahid di rumah Anwar

0

BANGI, Sabtu – Khabar angin yang mendakwa berlaku pergolakan dalam Barisan Nasional (BN) semakin bertiup kencang selepas Naib Presiden UMNO, Datuk Seri Ismail Sabri Yaakob didakwa mengadakan pertemuan tertutup bersama pemimpin Pas di sebuah kelab golf di Petaling Jaya, Selangor semalam.

Selain Ismail Sabri, pemimpin lain yang terlibat dalam pertemuan itu ialah Ketua UMNO Bahagian Ketereh, Annuar Musa; Setiausaha Agung Pas, Takiyuddin Hassan; Presiden MCA, Wee Ka Siong dan bekas Ketua UMNO Bahagian Putrajaya, Tun Faisal Ismail Aziz.

Pertemuan itu menguatkan lagi spekulasi yang Ismail Sabri sedang mengatur langkah untuk membentuk kerajaan bersama Perikatan Nasional yang turut dianggotai Pas.

Tambahan pula, pagi tadi Pengerusi BN yang juga Presiden UMNO, Datuk Seri Dr. Ahmad Zahid Hamidi kelihatan berada di rumah Perdana Menteri, Datuk Seri Anwar Ibrahim.

Artikel berkaitan

Tengku Zafrul angkat sumpah Ahli MKT dilantik Presiden UMNO

Cadangan KWSP sebagai cagaran pinjaman tidak wajar – Kesatuan Pekerja

Tiada Tanda Perhimpunan Berlaku Setakat Ini

Secara teorinya Muafakat Nasional sudah ‘mati’ – Penganalisis

Dr Muhammad Faiz letak jawatan Ahli Majlis Pimpinan Tertinggi BERSATU

Anwar dalam Twitternya berkata, beliau menerima kunjungan Premier Sarawak, Tan Sri Datuk Patinggi Abang Haji Abdul Rahman Zohari Tun Abang Haji Openg bersama rombongan.

“Gabungan Parti Sarawak (GPS) menjadi antara tunggak selain Barisan Nasional, Warisan dan GRS yang membentuk Kerajaan Perpaduan yang dikemudi saya.

“Insya-Allah, hubungan di antara Kerajaan Persekutuan dan Sarawak pastinya lebih akrab dan diperkukuh dalam rencana melakar sebuah Malaysia yang lebih baik dan berketerampilan,” katanya.

Mengulas pertemuan tertutup di Kelab Golf Tropicana, Ismail Sabri berkata, beliau hanya menghadiri majlis perpisahan bersama bekas kakitangannya di Jabatan Perdana Menteri (PMO) tetapi terdapat fitnah yang mengatakan bahawa dia bersama Bendahari Agung BN, Hishammuddin Hussein.

“Tak betul (pertemuan tersebut). Mana ada perjumpaan melibatkan 10 orang tu. Tengok senarai nama tu lima orang saja. Ini semua fitnah jahat untuk merosakkan nama saya.

“Hari ni nak jumpa kawan-kawan pun tak boleh. Jumpa kawan PAS (dianggap) jadi pengkhianat, jumpa orang PH jadi hero penyelamat parti. Semua orang dah gila,” katanya.

Sementara itu, Ka Siong turut menafikan dakwaan pertemuan berkenaan dan menjelaskan beliau cuma ke lokasi tersebut untuk menjamu selera dengan rakannya.

“Ini mengarut. Saya sedang menjamu selera (brunch), dimsum bersama dua rakan di restoran, pada jam 10 pagi semalam,” katanya.


Dong Zong mula tunjuk belang, Wira Putra tolak pengiktirafan sijil UEC

0

BANGI, Sabtu – Baru berapa hari Datuk Seri Anwar Ibrahim mengangkat sumpah sebagai Perdana Menteri, Persidangan Perwakilan Gabungan Persekutuan Pertubuhan Lembaga Sekolah-Sekolah Cina Malaysia Dong Zhong mula tunjuk belang.

Ketua Pergerakan Wira Putra Malaysia, Nasrul Ali Hasan Abdul Latif berkata, permintaan pertubuhan itu yang menuntut kerajaan mengiktiraf Sijil Peperiksaan Bersepadu (UEC) dan peruntukan kekal buat aliran berkenaan perlu ditentang.

“Walaupun kerajaan yang dibentuk adalah kerajaan perpaduan, ia tak bermakna kerajaan perlu tunduk dan sewenangnya beri autonomi mengiktiraf sijil pendidikan dari China dan Taiwan ini,

“Ini kerana aspek piawaian, silibus dan bahasa jelas tidak selari dengan status quo sistem pendidikan yang diamalkan di Malaysia.

Artikel berkaitan

Tiada sebab Hamzah dipanggil SPRM

OPR naik atau tangguh, esok?

Azam Baki dilantik semula sebagai Ketua Pesuruhjaya SPRM

“Jangan Buat Transaksi Itu, Jika Tidak Saya Buat Laporan Polis’’ – Bilal

Anwar bukti keabsahan sebagai PM di Parlimen

“Perpaduan yang cuba diperkenal sepatutnya bukan semata-mata di peringkat Parlimen, ia patut diterjemah kepada semua peringkat bagi menjamin keharmonian. Ia bermula dari bangku sekolah.

“Perpaduan dan kesatuan yang dipupuk dari sekolah satu aliran mampu memberi impak positif dalam membentuk generasi yang sayangkan tanah air serta saling hormat-menghormati sesama etnik,” katanya dalam satu kenyatan.

Nasrul Ali Hasan berkata, Wira Putra sekali lagi menegaskan dan menggesa keutamaan Menteri Pendidikan yang bakal dilantik bagi kerajaan perpaduan dalam bidang pendidikan adalah menyerap semua sekolah jenis kebangsaan yang diletakkan di bawah sistem pendidikan kebangsaan untuk dijadikan sekolah perpaduan atau satu aliran.

Katanya, jika ia bukan lagi ditakrif atau diletakkan di bawah sistem pendidikan kebangsaan iaitu di kategorikan sebagai pendidikan swasta, pengiktirafan dan sebarang dana kerajaan tidak wajar diberikan kepada sekolah vernakular ini.

“Pemerkasaan Sijil Pelajaran Malaysia (SPM) di bawah Dasar Pendidikan Kebangsaan yang perlu diutamakan dan tolak pengiktirafan Sijil UEC yang akan merenggangkan semangat perpaduan dan keharmonian kaum di Malaysia,” tambah beliau.

Terdahulu, Dong Zong dilaporkan menggesa kerajaan baharu mengiktiraf UEC dan memberi peruntukkan secara kekal.

Menurut laporan
Sin Chew Daily
, mesyuarat bersama Dong Zong kali ke-93 sebulat suara meluluskan dan menerima 11 cadangan termasuk menggesa kepimpinan Pengerusi Pakatan Harapan itu mengiktiraf sijil UEC dan menginstitusikan peruntukan Sekolah Menengah Cina Persendirian itu secepat mungkin.

Mesyuarat berkeaan dipengerusikan oleh Pengerusi Dong Zong, Chen Taijin. Seramai 25 orang wakil yang menyertai mesyuarat ini terdiri daripada 12 persatuan Dong Zong iaitu Johor, Melaka, Negeri Sembilan, Selangor dan Kuala Lumpur, Perak, Pulau Pinangm Kedah, Perlis, Pahang, Terenggani, Sarawak dan Sabah.

Pada sidang media kemudiannya, Chen Taijin berkata, sebaik sahaja Menteri Pendidikan mengambil alih jawatan, Dong Zong akan memanggil Menteri Pendidikan baharu untuk melihat pelbagai isu pendididkan  Cina, termasuk pengiktirafan UEC.

Pada Pilihan Raya Umum ke-15, Pakatan Harapan sekali lagi memasukkan mengiktiraf UEC dalam manifesto pilihan raya mereka.


Anwar ketuai kerajaan PH, bukan Kerajaan Perpaduan – Gerakan

0

BANGI, Sabtu – Parti Gerakan Rakyat Malaysia (Gerakan) mendakwa, kerajaan yang ditadbir Perdana Menteri, Datuk Seri Anwar Ibrahim tidak menggambarkan Kerajaan Perpaduan yang sepatutnya merangkumi semua parti politik.

Sebaliknya Presiden Gerakan, Datuk Dr. Dominic Lau Hoi Chai berkata, kerajaan itu dilihat hanya didominasi oleh Pakatan Harapan (PH)

“Pendirian PN seperti yang dikatakan Pengerusi (Tan Sri Muhyiddin Yassin) akan menjadi pembangkang dalam arena politik negara.

“Definisi kerajaan perpaduan adalah yang merangkumi semua parti politik, jelas ini adalah kerajaan PH dan bukan perpaduan. Oleh itulah kita akan memainkan peranan sebagai pembangkang,” katanya pada sidang media Pasca Pilihan Raya Umum ke-15 (PRU15) hari ini.

Artikel berkaitan

UiTM untuk Melayu & Bumiputera selagi Artikel 153 Perlembagaan Persekutuan

Wan Rosdy angkat sumpah MB Pahang untuk penggal kedua

Johor kesan Orang Asli dieksploitasi demi kepentingan peribadi

147 ketua Wanita UMNO bahagian tidak lagi menyokong Noraini

Malaysia kutuk pencerobohan terbaharu Masjid Al-Aqsa

Semalam, PN menegaskan akan menjadi parti pembangkang meskipun dipelawa Anwar untuk menyertai kerajaan perpaduan yang baharu ditubuhkan.

Pas turut senada dengan Muhyiddin apabila menolak untuk menyertai Kerajaan Persekutuan dan terus berperanan sebagai pembangkang yang konstruktif dengan menasihati semua pihak bagi memastikan tadbir urus negara berjalan lancar dan dapat ditegakkan berpaksikan kepada prinsip prihatin, bersih dan stabil.

Kerajaan di bawah pentadbiran Perdana Menteri Ke-10 itu disertai PH, Barisan Nasional (BN), Gabungan Parti Sarawak (GPS) dan Gabungan Rakyat Sabah (GRS).

Terdahulu, Dominic berkata, sebanyak 34 peratus pengundi kali pertama memilih Gerakan pada PRU15 baru-baru ini dan majoriitnya adalah dalam kalangan orang Melayu.

Beliau menyifatkan situasi berkenaan membuktikan bahawa ideologi PN yang turut dibawa Gerakan semakin diterima rakyat.

“PRU ini kita telah membuktikan rakyat menerima ideologi PN. Rakyat yang menyokong kita menolak rasuah, tidak mahu kleptokrat,” ujarnya.

Dominic beriltizam akan terus memberi penerangan ideologi yang dibawa oleh PN secara meluas termasuk kepada yang bukan Melayu.

“Walaupun ada yang bimbang dalam PN ada Pas, khususnya yang bimbang dalam kalangan bukan Melayu tapi mereka perlu faham dalam PN kita tidak serang agama dan kaum lain. Kita hormat Perlembagaan Persekutuan dan hak rakyat untuk beragama,” tambahnya.


ISMA harap pentadbiran Anwar Ibrahim bersih, berintegriti

0

BANGI, Sabtu – Gerakan Islam, Ikatan Muslimin Malaysia (ISMA) berharap barisan kepimpinan Datuk Seri Anwar Ibrahim akan mengotakan segala janji yang dilafaskan untuk memulihkan ekonomi dan kestabilan politik di Malaysia.

Menerusi satu kenyataan, Presiden ISMA, Muhammad Fauzi Asmuni berkata, pihaknya juga berharap agar di bawah kepimpinan Anwar Ibrahim, pentadbiran negara akan bersih dan berintegriti.

“ISMA berpandangan bahawa Perdana Menteri harus menjaga hak-hak Melayu, Bumiputera dan agama Islam seperti yang tertakluk dalam Perlembagaan,” katanya.

Pada masa sama, beliau turut merakamkan ucapan tahniah kepada Pengerusi Pakatan Harapan (PH) itu atas pelantikan beliau sebagai Perdana Menteri ke-10.

Artikel berkaitan

Malaysia didakwa berunding dengan China ekstradisi Jho Low

Ismail Sabri pernah tolak kenderaan kalis peluru

Suspek 1MDB, Kee Kok Thiam mati mengejut akibat strok

Polis siasat dakwaan pegawai Imigresen dicederakan ketika jalani ujian kecergasan

Khairy akui sertai kerajaan bukan jalan mudah jadi PM

“ISMA juga menyeru kepada seluruh rakyat Malaysia agar mematuhi titah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dengan menerima barisan kepimpinan negara yang baharu agar negara stabil tanpa gangguan,” katanya.

Semalam, Anwar mengangkat sumpah jawatan sebagai Perdana Menteri ke-10 di Agong.

Anwar yang memulakan tugas pada Jumaat lalu berkata, pentadbiran beliau bakal menyaksikan pembentukan saiz Kabinet yang lebih kecil.

Bahkan, pihaknya juga akan mengusulkan supaya gaji menteri dalam Kabinet kerajaan perpaduan nanti dikurangkan ekoran perkembangan situasi ekonomi kini.


KTMB cadang Anthony Loke jadi Menteri Pengangkutan

0

BANGI, Sabtu – Kesatuan Pekerja-Pekerja Keretapi Tanah Melayu Berhad (KTMB) berharap Perdana Menteri, Datuk Seri Anwar Ibrahim akan mempertimbangkan untuk melantik Setiausaha Agung DAP, Anthony Loke sebagai Menteri Pengangkutan dalam Kerajaan Perpaduan.

Presiden kesatuan itu, Abdul Razak Md Hassan dalam satu kenyataan berkata, sokongan terhadap Anthony Loke itu berdasarkan rekod prestasi beliau yang pernah memegang jawatan tersebut  dari Mei 2018 hingga Februari 2020.

“Pihak kesatuan turut percaya, jika pelantikan Menteri Pengangkutan ini dibuat kepada YB (Yang Berhormat) Anthony Loke, maka pengangkutan awam khususnya akan menerima limpah kebaikan terutamanya membantu bagi peningkatan taraf pengangkutan awam yang lebih efisien,” katanya.

Anwar  mengangkat sumpah sebagai Perdana Menteri ke-10 selepas mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Artikel berkaitan

31,600 kuota haji Malaysia bagi musim 1444H/2023M

Ambil maklum hak pegawai perubatan, perbaiki kekurangan perkhidmatan

Sekolah Vernakular Bukan Badan Awam, Layakkah Dapat Peruntukan?

PN yakin rampas Selangor, Negeri Sembilan pada PRN

Keabsahan Sek Vernakular

Sementara itu, Presiden Persatuan Pedagang dan Pengusaha Melayu Malaysia (Perdasama), Datuk Abdull Rahim Saad dalam kenyataan berasingan berharap kepimpinan Anwar dapat beri fokus bagi membawa usahawan daripada golongan mikro dan perusahaan kecil dan sederhana (SME) ke tahap yang lebih tinggi lagi serta ke persada dunia.

Menurut Abdull Rahim, Perdasama akan terus mengorak langkah menjalankan aktiviti ke seluruh dunia dalam membantu ahli mereka khususnya Bumiputera antaranya dengan menjalin hubungan perniagaan dan menganjurkan ekspo di Turkiye, selain menjalankan aktiviti mereka di China, Singapura, Indonesia, Perancis, Brunei dan Britain.

“Sekali lagi kami warga Perdasama mendoakan kerajaan baharu bawah pimpinan Anwar ini dapat mengekalkan dan membangunkan lagi kemampanan ekonomi negara,” katanya. – Bernama